hotchpotch/miracl-hf-unified huggingface dataset:
দিল্লী-লাহোর ষড়যন্ত্র
দিল্লী ষড়যন্ত্র মামলা যা দিল্লী-লাহোর ষড়যন্ত্র হিসেবে ও পরিচিত, যা ১৯১২ সালে ব্রিটিশ ভারতের রাজধানী কলকাতা থেকে নয়া দিল্লীতে স্থানান্তর করার অনুষ্ঠানে ভারতের ভাইসরয় লর্ড হার্ডিঞ্জকে হত্যা করার ষড়যন্ত্র করা হয়েছিল।
বড়লাট লর্ড হার্ডিঞ্জের উপর আক্রমণের নেতা ছিলেন রাসবিহারী বসু। বসন্ত বিশ্বাস বোমা নিক্ষেপ করে সুকৌশলে পলায়ন করতে পেরেছিলেন। এই মামলায় বিচারে ভাই বালমুকুন্দ ছাড়াও অপর তিনজন আমীরচাঁদ, অবোধবিহারী ও বসন্ত বিশ্বাসের ফাঁসির আদেশ কার্যকর করা হয় ১৯১৫ সালের ১১ মে আমবালা জেলের ভেতর।
চম্পারণ ও খেদা সত্যাগ্রহ
সত্যাগ্রহ (সংস্কৃত: सत्याग्रह) মোহনদাস করমচাঁদ গান্ধীর প্রতিষ্ঠিত একটি দর্শন এবং অহিংস প্রতিরোধের অনুশীলন। ভারতের স্বাধীনতা আন্দোলন মহাত্মা গান্ধীর মধ্যেমে প্রথম সত্যাগ্রহ অনুপ্রেরিত ১৯১৭ এবং ১৯১৮ এর বছরের মধ্যে বিহারের চম্পারণ এবং গুজরাট খেদা জেলায় হয়েছিল। চম্পারণের সত্যাগ্রহ ছিল প্রথম। তবে 'সত্যাগ্রহ' শব্দ প্রথম ব্যবহার হয় রাওলাট আইন এর বিরুধে আন্দলনের সময়।
চম্পারণ বিহার এর একটি জেলা। ব্রিটিশ ইস্ট ইন্ডিয়া কোম্পানি এবং পরবর্তীকালে, উপনিবেশ ভারতে ব্রিটিশ সরকার, দশ হাজার এর বেশি চম্পারণের চুক্তিভিত্তিক শ্রমিক, ভূমিদাসদের এবং দরিদ্র কৃষকদের নীল চাষ করতে বাধ্য করে। এই নীল খুব কম দামে চাষিদের থেকে কিনে চিনে রপ্তানি করা হত। নীল চাষে বাধ্য করা, বেশি কর আদায়ের বীরুধে চম্পারণের কৃষক ১৯১৪ (পিপড়া তে) এবং ১৯১৭ (তুরকাওলিয়া তে) সালে বিদ্রহ শুরু করে। সেই সময় রাজা কুমার শুক্লা একজন চম্পারণের কৃষক, মোহনদাস করমচাঁদ গান্ধী জী কে চম্পারণে আসার জন্য আনুরধ করেন, আর তার সাথেই চম্পারণ সত্যাগ্রহ শুরু হয়। ১০ই এপ্রিল ১৯১৭ সালে, গান্ধিজি, সঙ্গে প্রখ্যাত আইনজীবীর একটি দল নিয়ে চম্পারণে আসেন। সঙ্গে ছিলেন ব্রজকিশোর প্রসাদ, রাজেন্দ্র প্রসাদ, আনুগ্রহ নারায়ণ সিনহা, আচার্য ক্রিপালিনি এবং অন্যান্যরা।
গান্ধিজির অসাধারণ দৃঢ়তার ফলে—
(১) সরকার নীল চাষীদের ওপর সর্বপ্রকার জুলুম বন্ধ করতে বাধ্য হন ।
(২) চম্পারণের কৃষকদের অসন্তোষের কারণ অনুসন্ধানের জন্য সরকার চম্পারণে অনুসন্ধান কমিটি গঠন করতে বাধ্য হন ।
(৩) গান্ধিজি এই কমিটির সদস্য হন ।
(৪) তিন কাঠিয়া প্রথা তুলে দেওয়া হয় ।
(৫) বর্ধিত খাজনার ২০%-২৫% হ্রাস করা হয় ।
(৬) নীলকর সাহেবরা চম্পারণ ছেড়ে চলে যায় ।
যদিও অনেক নাগরিক গ্রুপ পিটিশন এবং প্রকাশিত সম্পাদকীয়তে লেখা শুরু করে। কিন্তু গান্ধিজি অহিংসা ও অসহযোগ সত্যাগ্রহ প্রতিস্তাপন করেন। গান্ধিও জোর দিয়ে বলেন, বিহার কিংবা গুজরাট থেকে স্বরাজ (স্বাধীনতা) বা স্বাধীনতার ধারণা সঞ্চারিত করার চেষ্টা করুন। এটা রাজনৈতিক স্বাধীনতা সম্পর্কে ছিল না. কিন্তু একটি মানবিক বিপর্যয় অভান্তরে কঠোর অবস্থার বিরুদ্ধে বিদ্রোহ। গান্ধী জোর দিয়ে বলেন, সরকারের বিরুদ্ধে অন্য কোন জেলা বা প্রদেশে বিদ্রোহ না হয়।
বল্লভভাই পটেল
বল্লভভাই পটেল (, ; "Vallabhbhāī Paṭel", ) (৩১ অক্টোবর ১৮৭৫ – ১৫ ডিসেম্বর ১৯৫০) একজন ভারতীয় পণ্ডিত ও জাতীয়তাবাদী নেতা। যিনি সরদার প্যাটেল নামেই বেশি পরিচিত ছিলেন। তাকে ভারতের লৌহমানব বলা হয়। তিনি স্বাধীন ভারতের প্রথম উপ প্রধানমন্ত্রী।
গুজরাটের কুর্মী পরিবারে জন্মগ্রহণ করেছিলেন প্যাটেল। তুলনায় বেশি বয়েসে ম্যাট্রিক পাশ করেন (২২ বছর)।
শিক্ষা সম্পন্ন করার পর তিনি আইন পড়তে আগ্রহী হন এবং ব্যারিস্টারি পড়ার জন্যে লণ্ডনে যান। দেশে ফিরে একজন আইনজীবী হিসেবে কাজে যোগ দেন। ১৯৪৭ সালে ভারত স্বাধীন হওয়ার পর তিনি প্রথম উপপ্রধানমন্ত্রী হন।
তার সম্মাননায় ভারতের গুজরাতে তার জন্মস্থানে বিশ্বের সবচেয়ে উঁচু ভাস্কর্য তৈরি করা হয়। যার নাম দেওয়া হয় "ঐক্যের মূর্তি।" যা গত ৩১শে অক্টোবর ২০১৮ইং সালে উদ্ভোধন করা হয়। এইছাড়াও তার নামে একটি আন্তর্জাতিক বিমানবন্দর রয়েছে।
দি ইন্ডিয়ান সোসিওলজিস্ট
দি ইন্ডিয়ান সোসিওলজিস্ট ( The Indian Sociologist (TIS)) ছিল একটি জাতীয়তাবাদী পত্রিকা যা লন্ডন থেকে প্রকাশিত হতো। এটির উপশিরোনাম ছিল " স্বাধীনতা, এবং রাজনৈতিক, সামাজিক এবং ধর্মীয় সংস্কারের একটি সংঘ"।
'দি ইন্ডিয়ান সোসিওলজিস্ট' পত্রিকার সম্পাদক ছিলেন স্বামী কৃষ্ণবর্মা। তিনি ১৯০৫ থেকে ১৯১৪ এবং ১৯২০ থেকে ১৯২২ পর্যন্ত এটি সম্পাদনা করেন। এটি ১৯০৭ সাল পর্যন্ত লন্ডনে প্রকাশিত হত। সে বছর কৃষ্ণবর্মা প্যারিসে স্থানান্তরিত হলে জুন ১৯০৭ সাল থেকে প্যারিস থেকে বের হত যদিও ঠিকানা পরিবর্তনের কথা সেপ্টেম্বর সংখ্যার আগে প্রকাশিত হয় না।
বারদোলি সত্যাগ্রহ
১৯২৮ সালে গুজরাটের বারদোলি তালুকে যে সত্যাগ্রহ আয়োজন করা হয়েছিল, তাকে বারদোলি সত্যাগ্রহ বলা হয়। এটি ভারতের স্বাধীনতা আন্দোলনের গুরুত্বপূর্ণ অংশ। বল্লভভাই প্যাটেল সত্যাগ্রহটির নেতৃত্ব  দিয়েছিলেন, এবং সত্যাগ্রহটি সফল হয়াতে তিনি স্বাধীনতা আন্দোলনের একজন প্রধান নেতা হিসেবে গণ্য হন।
সাইমন কমিশন
সাইমন কমিশন বা ইন্ডিয়ান স্ট্যাটু্যটরি কমিশন রিপোর্ট বা ভারতীয় সংবিধানিক কমিশন ছিল ব্রিটিশ পার্লামেন্টের সাতজন সদসবৃন্দের দ্বারা গঠিত কমিশন যারা ১৯২৮ সালেতে ভারতের সংবিধানিক পুনর্গঠন অধ্যয়ন করতে এসেছিলেন। ভারতে ভারতীয় সমস্যাবলি অনুসন্ধান করে শাসনতান্ত্রিক সংস্কার সম্পর্কে প্রতিবেদন পেশ করার জন্য এই কমিশন গঠন করা হয়েছিল (১৯২৮)। এই কমিশন ছিল সরকার ও বিরোধীদলীয় সাতজন সংসদ সদস্য নিয়ে গঠিত একটি সংসদীয় কমিশন। সভাপতি স্যার জন সাইমনের নামানুসারে এ কমিশন সাইমন কমিশন নামেও পরিচিত। কাজী নজরুল ইসলাম "সাইমন কমিশনের রিপোর্ট" নামে ব্যাঙ্গাত্বক একটি কবিতা লিখেন।১৯২৮ সালের ৩০ অক্টোবর, লালা লাজপত রায় সাইমন কমিশনের বিরুদ্ধে অনুষ্ঠিত প্রদর্শনিতে অংশগ্রহন করেন । সেখানে তিনি পুলিশের লাঠি চার্চে গভীর ভাবে আহত হন। গুরুতরভাবে আহত হয়ে তিনি বলেছিলেন, ‘’আমার শরীরে করা ব্রিটিশের প্রহার, ব্রিটিশের ধংসের কারণ হয়ে উঠবে’’। ব্রিটিশের প্রহারে গুরুতরভাবে আহত হওয়ার ফলে ১৯২৮ সালের ১৭ নভেম্বর তাঁর মৃত্যু হয়।
নেহরু রিপোর্ট
নেহেরু রিপোর্ট(১৯২৮) ছিল একটি স্মারকলিপি যা নতুন স্বায়ত্ত শাসনের জন্য ভারতের সংবিধান রূপলেখা। এইটি প্রস্তুত করা হয়েছিল সমস্ত দলের অধিবেশনের মাধ্যমে। মতিলাল নেহেরুর নেতৃত্বে কংগ্রেস এই প্রস্তাবনাটি উপস্থাপন করে। দুইজন মুসলিম সহ এই কমিটিটিতে নয় জন অন্যান্য সদসবৃন্দ ছিল।
নেহেরু রিপোর্টে প্রস্তাবিত কয়েকটি গুরুত্বপূর্ণ সুপারিশ-
কঃ কেন্দ্রে দ্বি-কক্ষ বিশিষ্ট আইন সভা প্রবর্তন করতে হবে।
খঃ হিন্দু-মুসলিমদের একই সাথে যুক্ত নির্বাচন দিতে হবে।
গঃ ১৯ টি মৌলিক অধিকার উল্লেখ করে তা রক্ষা করার দাবি জানানো হয়।
ঘঃ সর্বোচ্চ আদালত গঠন করতে হবে।
ঙঃ প্রতিরক্ষা পরিষদ গঠন করতে হবে।
চঃ প্রাদেশিক স্বায়ত্বশাসন দিতে হবে।
ছঃ গভর্ণর জেনারেল ব্রিটিশ রানী দ্বারা নির্বাচিত হলেও কেন্দ্রীয় পরিষদের সাথে পরামর্শক্রমে শাসনব্যবস্থা পরিচালনা করবেন।
জঃ সার্বজনীন ভোটাধিকার নিশ্চিত করতে হবে।
শ্যামল ছায়া (চলচ্চিত্র)
শ্যামল ছায়া ২০০৪ সালে মুক্তিপ্রাপ্ত একটি বাংলাদেশী চলচ্চিত্র। বাংলাদেশের স্বাধীনতা যুদ্ধের উপর ভিত্তি করে নির্মিত এই চলচ্চিত্রের পরিচালক হলেন হুমায়ূন আহমেদ। এই ছবিটি ২০০৬ সালে "সেরা বিদেশী ভাষার চলচ্চিত্র" বিভাগে একাডেমি পুরস্কার এর জন্য বাংলাদেশ থেকে নিবেদন করা হয়েছিল। ছবির বিশেষত্ব হচ্ছে, সরাসরি যুদ্ধের দৃশ্য না দেখিয়েও এতে যুদ্ধের আবহ ফুটিয়ে তোলা হয়েছে।
১৯৭১ সালের মার্চে বাংলাদেশের স্বাধীনতা যুদ্ধ শুরু হয়। সারা দেশে যুদ্ধ ছড়িয়ে পড়ায় অনেকেই নিরাপদ আশ্রয়ের সন্ধানে ছুটে বেড়াতে থাকে। এমনই একদল আশ্রয় সন্ধানীর পলায়নের কাহিনী নিয়ে চলচ্চিত্রটি নির্মিত হয়েছে। এক দল লোক একটি ইঞ্জিনচালিত নৌকায় করে নিরাপদ গন্তব্যের পানে ছুটছে যদিও তারা নিশ্চিত নয়, নিরাপত্তা কোথায় পাওয়া যাবে।
ওএফডিএম
অর্থোগোনাল ফ্রিকুয়েন্সি-ডিভিশন মাল্টিপ্লেক্সিং (ওএফডিএম) একটি ফ্রিকুয়েন্সি-ডিভিশন মাল্টিপ্লেক্সিং (এফডিএম) পদ্ধতি যেটি ডিজিটাল বহু-বাহক মডুলেশনে ব্যবহৃত হয়। অনেক কাছাকাছি মানের অনুভুমিক সাব-ক্যারিয়ার বা বাহক তরঙ্গকে তথ্য সম্প্রচারের কাজে ব্যবহার করা হয়। প্রতিটি সাব-ক্যারিয়ারের জন্য একটি করে হিসেবে তথ্যকে কয়েকটি সমান্তরাল ডাটা স্ট্রিম বা চ্যানেলে ভাগ করা হয়। প্রতিটি আলাদা সাব-ক্যারিয়ারকে প্রচলিত মডুলেশন পদ্ধতি (যেমন কোয়াড্রেচার অ্যামপ্লিচুড মডুলেশন বা ফেজ শিফট কিইং) অনুযায়ী তুলনামূলক কম সংকেত হারে প্রেরণ করা হয় যাতে মোট তথ্য হার একক-বাহক মডুলেশনের সমান থাকে।
প্রশস্ত ব্যান্ড ডিজিটাল যোগাযোগব্যবস্থায় ওএফডিএম জনপ্রিয় একটি পদ্ধতিতে পরিনত হয়েছে। তারবিহীন অথবা তারযুক্ত দুই মাধ্যমেই ডিজিটাল টেলিভিশন ও অডিও সম্প্রচার, তারবিহীন নেটওয়ার্কিং ও ব্রডব্যান্ড ইন্টারনেট সংযোগে এই পদ্ধতি ব্যবহৃত হচ্ছে।
একক-বাহক পদ্ধতির বদলে ওএফডিএম-এর সুবিধা হচ্ছে এটি চ্যানেলের বিরুপ অবস্থা যেমনঃ তামার তারে উচ্চ কম্পাঙ্কের তরঙ্গের অ্যাটেনুয়েশন, মাল্টিপাথের কারণে কোন নির্দিষ্ট কম্পাঙ্কের ফেডিং ইত্যাদি জটিল কোন ইকুয়ালাইজেশন ফিল্টার ছাড়াই মোকাবিলা করতে পারে। এসব ইকুয়ালাইজেশন সহজতর কারণ ওএফডিএমকে বেশি গতির একক কম্পাঙ্কের ওয়াইডব্যান্ড সংকেত হিসেবে না দেখে কম গতির অনেকগুলো কম্পাঙ্কের ন্যারোব্যান্ড সংকেত হিসেবে বিবেচনা করা হয়। দুটি কম্পাঙ্কের মাঝের গার্ড ইন্টারভ্যাল বা বিরতি থাকে যার মাধ্যমে ইন্টারসিম্বল ইন্টারফেরেন্স কমানো যায়। একক কম্পাঙ্কের নেটওয়ার্কেও ওএফডিএম-এ ব্যবহার করা যেতে পারে।
ফ্রিকুয়েন্সি-ডিভিশন মাল্টিপ্লেক্সিং
ফ্রিকুয়েন্সি-ডিভিশন মাল্টিপ্লেক্সিং (এফডিএম) একধরনের সিগন্যাল মাল্টিপ্লেক্সিং ব্যবস্থা যেখানে একাধিক বেজব্যান্ড সংকেতকে ভিন্ন ভিন্ন ফ্রিকুয়েন্সির বাহক তরঙ্গের সাথে মডুলেশন করা হয় এবং একসাথে যোগ করে মূল সংকেত তৈরি করা হয়।
আলফোনসো কুয়ারোন
আলফোনসো কুয়ারোন (স্পেনীয় ভাষায়: Alfonso Cuarón Orozco) অস্কার মনোনয়নপ্রাপ্ত মেক্সিকান চলচ্চিত্র পরিচালক, প্রযোজক এবং চিত্রনাট্য লেখক। তার বিখ্যাত চলচ্চিত্রগুলোর মধ্যে রয়েছে "Y tu mamá también", চিলড্রেন অফ মেন এবং "হ্যারি পটার অ্যান্ড দ্য প্রিজোনার অফ আজবাকান"।
ভারতের সংবিধানের প্রস্তাবনা
ভারতের সংবিধানের প্রস্তাবনা হল সংবিধানের মুখবন্ধ বা ভুমিকা।ভারতের সংবিধানের প্রস্তাবনার জনক পন্ডিত জওহরলাল নেহেরু । ১৯৪৬ সালের ১৩ই নভেম্বর গণ-পরিষদে তিনি ভারতের সংবিধানেরলক্ষ্য-সম্বলিত যে প্রস্তাব উথখাপন করেছিলেন,তারই পরিবর্তিত রূপ হল বর্তমান ভারতের সংবিধানের প্রস্তাবনা।
প্রস্তাবনায় বিবৃত হয়েছে:
স্বাধীনতা আন্দোলনে কংগ্রেস
২৮ ডিসেম্বর, ১৮৮৫ সালে প্রতিষ্ঠার দিন থেকে আগষ্ট ১৫, ১৯৪৭ ভারতের স্বাধীনতার সময় পর্যন্ত ভারতীয় জাতীয় কংগ্রেস নামক প্রতিষ্ঠানটি ভারতের স্বাধীনতা আন্দোলনে এক উল্লেখযোগ্য অবোদান রেখেছিল।
পূর্ণ স্বরাজ
পূর্ণ স্বরাজ জানুয়ারি ২৬, ১৯৩০ সালে ভারতীয় জাতীয়তাবাদী নেতারা ভারতের জাতীয় কংগ্রেসের মাধ্যমে ব্রিটিশ সাম্রাজ্য থেকে ভারতীয় স্বাধীনতা আন্দোলনে পূর্ণ স্বরাজ দাবি করেন। ডিসেম্বর ৩১, ১৯২৯ সালে লাহোরে কংগ্রেস প্রেসিডেন্ট জওহরলাল নেহেরু ভারতের পতাকা উত্তোলন করেন এবং কংগ্রেস ২৬শে জানুয়ারি দিনটিকে স্বাধীনতা দিবস হিসাবে ঘোষণা করে। এইজন্যই 26শে জানুয়ারী 1950 সালে ভারতের সংবিধান কার্যকর করা হয় এবং প্রজাতন্ত্র দিবস হিসাবে পালন করা হয়।
লর্ড লুই মাউন্টব্যাটেন
লর্ড লুই মাউন্টব্যাটেন (25 June 1900–27 August 1979) ব্রিটিশ নৌ বাহিনী অফিসার ও রানী দ্বিতীয় এলিজাবেথ-এর স্বামী প্রিন্স ফিলিপের মামা । ব্রিটিশ রাজপরিবারের সঙ্গে তাঁর সম্পর্ক ছিল । এক ঐতিহাসিক সন্ধিক্ষণে ব্রিটিশ সরকার তাঁকে ভারতের গভর্নর জেনারেল করে পাঠায় ।
১৯০০ সালে তাঁর জন্ম ৷ তাঁর কোন রাজনৈতিক উচ্চাশা ছিল না । পড়াশোনা শেষ করে তিনি নৌবাহিনীতে যোগদান করেন এবং নৌবাহিনীর উচ্চতম পদে পৌঁছেছিলেন । দ্বিতীয় বিশ্বযুদ্ধে মিত্রপক্ষের দক্ষিণ পূর্ব এশিয়া কমান্ডের প্রধান নৌসেনাপতি ছিলেন ।
মাউন্টব্যাটেন এর চিঠিতে লেখা ছিল, পূর্ব ভারতে দুনিয়ার অন্যতম পাহাড়ি শহর, থাকার কষ্ট হবে না। অর্থাৎ দার্জিলিং শহরকে বোঝাচ্ছেন !
দ্বিতীয় বিশ্বযুদ্ধের পরে ১৯৪৬ সালে যুক্তরাজ্যের সরকারি অর্থভাণ্ডার নিঃশেষিত হয়ে গিয়েছিল। সেই সময়কার সদ্য নির্বাচিত লেবার সরকার মনে করে ক্রমে অস্থির হয়ে ওঠা ভারতের উপর নিয়ন্ত্রণ বজায় রাখার ক্ষেত্রে ব্রিটেনের জনসাধারণের সমর্থন পাওয়া যাবে না। এ ব্যাপারে আন্তর্জাতিক সাহায্য পাওয়াও দুষ্কর হবে। ১৯৪৭-এর ফেব্রুয়ারি যুক্তরাজ্যের প্রধানমন্ত্রী ক্লিমেন্ট অ্যাটলি ঘোষণা করেন ১৯৪৮-এর জুনে ব্রিটিশ সরকার পূর্ণ স্বাধীনতা দেবে। ভাইসরয় মাউন্টব্যাটেন নাকি দাঙ্গা থামাতে অসমর্থ ব্রিটিশ বাহিনীর অক্ষমতার কথা মাথায় রেখে ক্ষমতা হস্তান্তরের তারিখটি সাত মাস এগিয়ে আনেন। দ্বিতীয় বিশ্বযুদ্ধে জাপানের আত্মসমর্পণের দ্বিতীয় বর্ষপূর্তির তারিখ ১৫ অগস্ট বাছেন।
হাইরাম বিঙাম
হাইরাম বিঙাম (ইংরেজি: Hiram Bingham "হায়্‌রাম্‌ বিঙাম্‌", পূর্বে ৩য় হাইরাম বিঙাম নামেও পরিচিত) ছিলেন (নভেম্বর ১৯, ১৮৭৫ - জুন ৬, ১৯৫৬) একজন মার্কিন শিক্ষাবিদ, অভিযাত্রী এবং গবেষক। তিনি ১৯১১ সালে ইনকাদের দূর্গনগরী মাচু পিচুর ধ্বংসাবশেষ আবিস্কার করেন। পরবর্তীতে বিঙাম কানেটিকাট রাজ্যের গভর্ণর এবং মার্কিন যুক্তরাষ্ট্রের একজন সিনেট সদস্য হিসাবে দায়িত্ব পালন করেন।
ইনকা সাম্রাজ্য
ইনকা সাম্রাজ্য প্রে-কলাম্বিয়ান আমেরিকাতে বৃহত্তম সাম্রাজ্য ছিল। এই সাম্রাজ্যের প্রাশাসনিক, রাজনৈতিক এবং সামরিক কেন্দ্র ছিল কোস্কো শহর। পেরুর পাহাড়ি এলাকায় ১৩০০ শতকের দিকে ইনকা সভ্যতার সূচনা হয়।
উরুবাম্বা উপত্যকা
উরুবাম্বা উপত্যকা পেরুতে মাচু পিচুর পবিত্র শহরের নিচে অবস্থিত।
বাংলাদেশ কোষ্ট গার্ড
বাংলাদেশ কোস্ট গার্ড (বাংলা অর্থ:"বাংলাদেশ উপকূল রক্ষক") বাংলাদেশের সমূদ্র উপকূল অঞ্চলে নিয়োজিত একটি আইন প্রয়োগকারী সংস্থা। এই সংস্থা জাতীয় ও আন্তর্জাতিক বিবিধ আইন প্রয়োগের মাধ্যমে উপকূল অঞ্চলের নিরাপত্তা ও শৃঙ্খলা বিধান এবং জাতীয় স্বার্থ রক্ষা করে। এই আধাসামরিক বাহিনীটি স্বরাষ্ট্র মন্ত্রণালয়ের অধীনস্থ। এর কর্মকর্তাগণ বাংলাদেশ নৌবাহিনী থেকে স্থানান্তরিত হয়ে আসেন। এর সদরদপ্তর ঢাকায় অবস্থিত। বর্তমানে এই বাহিনীতে ৩,৩৩৯ জন উপকূল রক্ষী এবং ৫৭টি জাহাজ কর্মরত আছেন।
বাংলাদেশ স্বাধীন হওয়ার পর হতে নৌ বাহিনী অতিরিক্ত দায়িত্ব হিসেবে কোস্ট গার্ডের ভূমিকা পালন করত। এতে তার নিজেস্ব কর্মকাণ্ড ব্যাহত হতো এবং কিছু আইনী সমস্যা সৃষ্টি হতো। এই সমস্যা নিরসনের জন্য সরকার একটি কোস্ট গার্ড গঠনের জন্য সংসদে আইন পাশ করে যা "কোস্ট গার্ড এ্যাক্ট ১৯৯৪" নামে পরিচিত। আনুষ্ঠানিক ভাবে ১৯৯৫ সালের ১৪ ফেব্রুয়ারি বাংলাদেশ কোস্ট গার্ড গঠিত হয় এবং ১৯৯৫ সালের ডিসেম্বর থেকে নৌ বাহিনী হতে ধার নেয়া দুটি টহল জাহাজের সমন্বয়ে তার কর্মকাণ্ড শুরু করে।
বাংলাদেশ কোস্ট গার্ড একটি সদর দফতরের মাধ্যমে পরিচালিত হয়। সংস্থার নিয়ন্ত্রিত অঞ্চলকে তিনটি জোন এবং একটি সাব-জোনে ভাগ করা হয়েছে। এগুলো হলো:- ইষ্ট জোন (চট্টগ্রাম), ওয়েস্ট জোন (বাগেরহাট), সাউথ জোন (ভোলা) এবং ঢাকা সাব-জোন।
কোস্ট গার্ডের প্রধানকে "ডিরেক্টর জেনারেল" বা মহাপরিচালক বলা হয়। বর্তমান প্রধান হলেন রিয়ার এডমিরাল আউরঙ্গজেব চৌধুরী ।
বাংলাদেশের সামুদ্রিক তটরেখার শৃঙ্খলা এবং নিরাপত্তা রক্ষাকারী বাহিনী হিসেবে কর্মরত আছে।
কাজিরো ইয়ামামোতো
কাজিরো ইয়ামামোতো (জাপানি: "য়ামামোতো কাজিরো", ১৫ই মার্চ, ১৯০২ - ২৮শে সেপ্টেম্বর, ১৯৭৪) একজন জাপানী চলচ্চিত্র পরিচালক, প্রযোজক এবং চিত্রনাট্যকার। তিনি জাপানের টোকিওতে জন্মগ্রহণ করেন। এই শহরেই লিভার সিরোসিসে আক্রান্ত হয়ে মৃত্যুবরণ করেন। কিংবদন্তির জাপানী চলচ্চিত্র পরিচালক আকিরা কুরোসাওয়া তার সাথে সহকারী পরিচালক হিসেবে কাজ করেই চলচ্চিত্র জীবন শুরু করেছিলেন।
তোহো
একটি বৃহৎ জাপানী চলচ্চিত্র স্টুডিও। এর সদর দপ্তর টোকিওর চিয়োদাতে। "Hankyu Hanshin Toho Group" এর অন্যতম প্রধান শিল্প প্রতিষ্ঠান এটি। পশ্চিমা বিশ্বে এই স্টুডিওটি বহু "দাইকাইজু" (দানবীয় জন্তু) এবং "তোকুসাতসু" (স্পেশাল ইফেক্ট) ছবি নির্মাতা হিসেবে পরিচিত। "Chouseishin" নামক অতিমানব টেলিভিশন সিরিজ, আকিরা কুরোসাওয়ার ছবি এবং "স্টুডিও জিবলি" 'র এনিমে সিরিজগুলো নির্মাণের জন্য এই পরিচিতি প্রকাশ পেয়েছে। এর সবচেয়ে বিখ্যাত এবং বিশ্বনন্দিত সৃষ্টি হচ্ছে গজিরা (Godzilla) যাকে দানবীয় জন্তুর রাজা বলা হয়। এছাড়া তোহোর নির্মাণ সামগ্রীতে রয়েছে বিপুল পরিমাণ এনিমে। তোহো শব্দের অর্থ হচ্ছে "পূর্বাঞ্চলীয় গুপ্তধন"। তোহোর সৃষ্টি করা পাঁচটি দানবীয় জন্তু চরিত্র সকল যুগে নন্দিত হয়ে এসেছে: গজিরা, মসুরা, কিংগু গিদোরা, মেকাগজিরা এবং রাদোন।
সেরা বিদেশী ভাষার চলচ্চিত্র হিসেবে একাডেমি পুরস্কারের জন্য বাংলাদেশী নিবেদন
সেরা বিদেশী ভাষার চলচ্চিত্র বিভাগে একাডেমি পুরস্কার মনোনয়নের জন্য বাংলাদেশ থেকে প্রথম চলচ্চিত্র পেশ করা হয় ২০০২ সালে তারেক মাসুদের 'মাটির ময়না' চলচ্চিত্রটি। এরপর ২০০২ থেকে ২০১৪ পর্যন্ত মোট ১১টি চলচ্চিত্র পেশ করা হয়। এর মধ্যে কোনটিই চূড়ান্ত মনোনয়ন লাভ করতে পারেনি। সর্বশেষ এ বছরে ৮৮তম একাডেমি পুরস্কারের জন্য সেরা বিদেশী ভাষার চলচ্চিত্র বিভাগে বাংলাদেশ থেকে 'জালালের গল্প' পাঠানো হয়।
রেন্ডিশন (চলচ্চিত্র)
রেন্ডিশন (ইংরেজি ভাষায়: Rendition) ২০০৭ সালে মুক্তিপ্রাপ্ত মার্কিন চলচ্চিত্র। যুদ্ধবিরোধী এই ছবিটি পরিচালনা করেছেন দক্ষিণ আফ্রিকান পরিচালক গেভিন হুড। মার্কিন গোয়েন্দা সংস্থা সিআইএ এর এক্সট্রাঅর্ডিনারি রেনডিশন নামক বিশেষ সন্ত্রাসী চিহ্নিতকরণ প্রক্রিয়াকে ঘিরে এর কাহিনী আবর্তিত হয়েছে। খালিদ-এল-মাসরির জীবনের সত্য কাহিনীকে আশ্রয় করে এটি নির্মাণ করা হয়েছে যাকে আল-কায়েদা সদস্য খালিদ-আল-মাসরি ভেবে ভুল করে রেন্ডিশন নেয়া হয়েছিল।
তোশিরো মিফুনে
তোশিরো মিফুনে (১লা এপ্রিল, ১৯২০ - ২৪শে ডিসেম্বর, ১৯৯৭) বিখ্যাত জাপানী চলচ্চিত্র অভিনেতা। তিনি প্রায় ১৭০টি পূর্ণ দৈর্ঘ্য চলচ্চিত্রে অভিনয় করেছেন। রাশোমোন এবং সেভেন সামুরাই সহ আকিরা কুরোসাওয়ার অনেক বিখ্যাত ছবিতে তিনি অভিনয় করেছেন।
মিফুনে অভিনীত কিছু বিখ্যাত চলচ্চিত্রের নাম এখানে উল্লেখ করা হচ্ছে:
English:
তাকাশি শিমুরা
তাকাশি শিমুরা (জাপানি: 志村 喬 "শিমুরা তাকাশি" ১২ই মার্চ, ১৯০৫ - ১১ই ফেব্রুয়ারি, ১৯৮২) বিংশ শতাব্দীর সেরা জাপানি অভিনেতাদের একজন। তিনি আকিরা কুরোসাওয়ার অনেকগুলো ছবিতে অভিনয় করে খ্যাতি অর্জন করেছিলেন। প্রকৃত অর্থে কুরোসাওয়ার করা অধিকাংশ ছবিতেই তাঁকে অভিনয় করতে দেখা গেছে।
জাপানের ইকুনোতে জন্মগ্রহণকারী এই অভিনেতার করা প্রথম দিককার অভিনয়গুলোর একটি হল কেনজি মিজোগুচি পরিচালিত "ওসাকা এলিজি" ছবির অভিনয়টি। ১৯৩৬ সালে এই ছবিটি মুক্তি পেয়েছিল।
মাচিকো কিও
মাচিকো কিও (২৫শে মার্চ, ১৯২৪) প্রখ্যাত জাপানী চলচ্চিত্র অভিনেত্রী। তার চলচ্চিত্র জীবনের মূল সময় ছিল ১৯৫০-এর দশক। জাপানের অভ্যন্তরে তিনি বিপুল খ্যাতি অর্জন করেছিলেন তৎকালীন সেরা দুজন জাপানী পরিচালকের সেরা দুটি ছবিতে অভিনয় করে। ছবি দুটি হল আকিরা কুরোসাওয়ার রাশোমোন এবং কেনজি মিজোগুচির উগেসু।
চলচ্চিত্রে প্রবেশের পূর্ব ১৯৪৯ সালের দিকে মাচিকো নৃত্যের প্রশিক্ষণ নিয়েছিলেন। এর পরের বছরই কুরোসাওয়ার রাশোমোন ছবিতে অভিনয়ের জন্য বিশ্বজোড়া খ্যাতি অর্জন করেন। তার অভিনয় করা আরেকটি বিখ্যাত ছবি হচ্ছে কোন ইচিকাওয়ার "অড অবসেশন" (১৯৫৯)।
জাপানের বাইরে কেবল একটি ছবিতেই তিনি অভিনয় করেছিলেন। এটি হল "দ্য টিহাউজ অফ দ্য অগাস্ট মুন"। এতে তিনি "লোটাস বোসোম" চরিত্রে অভিনয় করেছেন। তার বিপরীতে অভিনয় করেছিলেন মার্লোন ব্র্যান্ডো এবং গ্লেন ফোর্ড।
এখন তার বয়স আশির উপরে। এই বয়সেই তিনি জাপানের প্রথাপত নাট্যমঞ্চে অভিনয় করেন। বিখ্যাত প্রযোজক ফুকুওকা ইশির মঞ্চে তাকে দেখা যায়। "দ্য টিহাউজ অফ দ্য অগাস্ট মুন" ছবির জন্য তিনি গোল্ডেন গ্লোব মনোনয়ন লাভ করেছিলেন। এছাড়া বহু পুরস্কার জিতেছেন। নিপ্পন আকাদেমি-শো থেকে তাকে আজীবন সম্মাননা পুরস্কারে ভূষিত করা হয়েছে।
খান আবদুল গাফফার খান
খান আবদুল গফফর খান () ভারতে ব্রিটিশ শাসনে তার অহিংসের জন্য একজন পশতুন বংশোদ্ভূত ভারতীয় রাজনৈতিক হিসেবে পরিচিত ছিলেন।
গরিলা
গরিলা হল প্রাইমেটদের মধ্যে আকৃতিতে বৃহত্তম। এরা প্রাইমেট পরিবারের এক ধরণের তৃণভোজী, মাটিতে বসবাসরত প্রাণী। এদের বাস আফ্রিকা মহাদেশের জঙ্গলে।
গরিলাদেরকে দুইটি প্রজাতিতে ভাগ করা হয়। মানুষের সাথে গরিলার ডিএনএ-এর প্রায় ৯৭-৯৮% মিল রয়েছে। । শিম্পাঞ্জিদের পরে এরাই মানুষের নিকটতম সমগোত্রীয় প্রাণী।
গরিলারা নিরক্ষীয় বা উপনিরক্ষীয় বনাঞ্চলে বাস করে। পাহাড়ী গরিলা আফ্রিকার আলবার্টাইন রিফ পর্বতে বাস করে, সমূদ্রসমতল হতে যে এলাকার উচ্চতা প্রায় ২২২৫ হতে ৪২৬৭ মিটার। সমতলের গরিলারা ঘন জঙ্গলে বাস করে।
গোল টেবিল বৈঠক (ভারত)
ব্রিটিশ সরকারের সাইমন কমিশন ভারতের সংবিধান সংশোধনের লক্ষ্যে ১৯৩০ সাল থেকে ১৯৩২ সালের মধ্যে তিনবার গোল টেবিল বৈঠক করে। লর্ড আরভিন ভাইসরয় ও তার বন্ধু তৎকালীন ব্রিটেনের প্রধানমন্ত্রী রামসে ম্যাকডোনাল্ড এর কাছে মহাম্মদ আলী জিন্নার অনুরোধের কারণে এই বৈঠক অনুষ্ঠিত হয়েছিল। ভারত বাসীর অধিক প্রতিরোধ করার জন্য তারা কোনো প্রতিবেদন পাঠায়নি।
১৯৩০ সালের ১২ নভেম্বর মহামান্য পঞ্চম জর্জ লন্ডনের হাউজ অফ লর্ডসে এই গোল টেবিল বৈঠক উদ্বোধন করেন এবং সভাপতিত্ব করেন ব্রিটিশ প্রধানমন্ত্রী রামসে ম্যাকডোনাল্ড।
কংগ্রেস প্রথম গোল টেবিল বৈঠক বাতিল ঘোষণা করলে সাপ্রু, মুকুন্দ রামরাও জয়কর ও শ্রীনিবাস শাস্ত্রী মীমাংসার অনুরোধ করেন। মহাত্মা গান্ধী ও ভাইসরয় লর্ড আরভিনের মধ্যে গান্ধী-আরভিন প্যাক্ট এর মাধ্যেম মীমাংসায় আসেন এবং গান্ধীকে কংগ্রেসের একক প্রতিনিধি হিসেবে দ্বিতীয় গোল টেবিল বৈঠকের জন্য পাঠানো হয়।
তৃতীয় ও শেষ সম্মেলন শুরু হয় ১৯৩২ সালের ১৭ নভেম্বর। মাত্র ৪৬ জন প্রতিনিধি অংশগ্রহণ করেন এবং ভারতের প্রধান প্রধান রাজনৈতিক ব্যক্তিবর্গ এতে উপস্থিত ছিলেন না। ব্রিটেনের লেবার পার্টি ও ভারতীয় জাতীয় কংগ্রেস এতে অংশগ্রহণ বর্জন করেন।
ভারতীয় প্রতিনিধি: আকবর হায়দারী (হায়দারাবাদের দেওয়ান), মির্জা ইসমাইল (মহীশুরের দেওয়ান), ভি. টি কৃষ্ণমাচারি (বারোদার দেওয়ান), ওয়াজাহাত হুসাইন (জম্বু ও কাশ্মীর), স্যার সুখদেও প্রাসাদ (উদয়পুর, জয়পুর, যোধপুর), জে এ সুরভী (কোলহাপুর), রাজা উদ নারায়ণ বিসর্য (ভোপাল), মনুভাই মেহতা (বিকানের), নওয়াব লিয়াকত হায়াত খান (পাতিয়ালা), ফতেহ নসীব খান (আলওয়ার রাজ্য), এল এফ রাশব্রুক উইলিয়ামস (নবনগর), সারিলার রেজা
ব্রিটিশ-ভারতীয় প্রতিনিধি: তৃতীয় আঘা খান, বি আর আম্বেদকার, ববিলির রামকৃষ্ণ রাঙা রাও, স্যার হুবার্ট কার (ইউরোপীয়), নানক চাঁদ পণ্ডিত, এ এইচ গজনবী, হেনরি গিডনি (ইঙ্গ-ভারতীয়), হাফিজ হিদায়েত হুসাইন, মুহম্মদ ইকবাল, মুকুন্দ রামরাও জয়কর, চৌয়াসজি জাহাঙ্গীর, এন এম জোশি (লেবার পার্টি), নরসিংহ চিন্তামন কেলকার, আর্কট রামস্বামী মুদালিয়ার, বেগম জাহানারা শাহনেওয়াজ (নারী), এ পি পাত্র, তেজ বাহাদুর সাপ্রু, ডঃ সাফায়াত আহমদ খান, স্যার সাদি লাল, তারা সিংহ মালহোত্রা, স্যার নৃপেন্দ্র নাথ সরকার, স্যার পুর্শত্তম ঠাকুরদাস, মুহাম্মদ জাফরুল্লাহ খান।
ভারত শাসন আইন ১৯৩৫
ভারত শাসন আইন ১৯৩৫ ছিল ব্রিটিশ সরকার রাজের পরাধীন ভারতের শেষ সংবিধান। এই আইনের গুরুত্বপূর্ণ বিভিন্ন দিক ছিল:
ভারত ছাড়ো আন্দোলন
ভারত ছাড়ো আন্দোলন () (আগষ্ট আন্দোলন) ছিল একটি আইন অমান্য আন্দোলন যেটি ১৯৪২ সালের ৯ আগস্ট থেকে ভারতের স্বাধীনতা আন্দোলনে মহাত্মা গান্ধীর দ্বারা চালিত হয়েছিল। ভারতীয় জাতীয় কংগ্রেস দাবি করে একটি গণপ্রতিবাদ যেটিকে গান্ধী উল্লেখ করেন ব্রিটিশদেরকে "ভারত ছাড়ার" একটি দাবি হিসেবে। ১৯৪২ সালের ৮ আগস্ট গোয়ালিয়ার ট্যাঙ্ক ময়দানে তিনি এই উদ্দেশ্যে ভাষণে বলেন "করেঙ্গে নয় মরেঙ্গে"।
ডের উন্টারগাং
ডের উন্টারগাং () ২০০৪ সালে মুক্তিপ্রাপ্ত একটি অস্ট্রীয়/জার্মান চলচ্চিত্র। আডল্‌ফ হিটলারের জীবনের শেষ দশ দিনের ঘটনা নিয়ে ছবির কাহিনী গড়ে উঠেছে। বার্লিনে হিটলারের বাংকারের ঘটনার সাথে ১৯৪৫ সালে নাৎসি জার্মানির অবস্থাও এতে উঠে এসেছে। ইতিহাসবিদ Joachim Fest রচিত "Inside Hitler's Bunker" বইয়ের কাহিনী অবলম্বনে নির্মিত এই ছবি পরিচালনা করেছেন অলিভার হির্খবিগেল। এছাড়া আরও যে উৎসগুলো থেকে সাহায্য নেয়া হয়েছে তার মধ্যে আছে: আলবার্ট স্পের এর স্মৃতিকথার কিছু অংশ, হিটলারের অন্যতম সেক্রেটারি Traudl Junge 'র স্মৃতিকথা, Gerhardt Boldt 'র লেখা "Hitler's Last Days: An Eye-Witness Account" বইটি, ডক্টর Ernst-Günther Schenck এএ স্মৃতিকথা এবং Siegfried Knappe 'র স্মৃতিকথা।
গণবিধ্বংসী অস্ত্র
গণবিধ্বংসী অস্ত্র (ইংরেজি ভাষায়: Weapon of mass destruction - WMD) দ্বারা এমন যেকোন অস্ত্রকে বোঝায় যা অনেক মানুষকে একসাথে মেরে ফেলার ক্ষমতা রাখে, যা মনুষ্য নির্মিত (দালান) বা প্রাকৃতিক (পাহাড়) কাঠামোর বিপুল ক্ষতি সাধন করে বা সাধারণভাবে জৈব মণ্ডলের বিশাল ক্ষতির কারণ হয়। বিভিন্ন ধরণের অনেক অস্ত্র এই শ্রেণীর মধ্যে পড়ে।
মুক্‌তাদা আস-সাদ্‌র
সাইয়্যিদ মুক্‌তাদা আস-সাদ্‌র () (জন্ম: ১২ই আগস্ট, ১৯৭৩) একজন ইরাকী ধর্মতত্ত্ববিদ, রাজনৈতিক নেতা এবং মিলিশিয়া কমান্ডার। ইরাকী সরকারে কোন বিশেষ পদে না থাকা সত্ত্বেও সাদ্‌র ইরাকের রাজনৈতিক এবং ধর্মীয় পরিমণ্ডলে প্রভাব বিস্তার করে রেখেছেন। এ ধরনের অন্য দু'জন ইরাকী নেতা হচ্ছেন: সুপ্রিম ইসলামিক ইরাকি কাউন্সিলের গ্র্যান্ড আয়াতুল্লাহ আলি আস-সিস্তানি এবং আবদুল আজিজ আল-হাকিম।
ইজ্জাত ইব্রাহিম আদ-দাউরি
ইজ্জাত ইব্রাহিম আদ-দাউরি (জন্ম: ১লা জুলাই, ১৯৪২ - ১৭ এপ্রিল ২০১৫) একজন ইরাকী সামরিক কমান্ডার। তিনি ২০০৩ সালে মার্কিন নেতৃত্বাধীন ইরাক আগ্রাসনের পূর্ব পর্যন্ত উপ-রাষ্ট্রপতি এবং ইরাকি রিভলিউশনারি কমান্ড কাউন্সিলের ডেপুটি চেয়ারম্যান ছিলেন। ২০০৬ সালের ৩০শে ডিসেম্বর প্রাক্তন রাষ্ট্রপতি সাদ্দাম হুসাইনের মৃত্যুদণ্ড কার্যকর হওয়ার পর ২০০৭ সালের ৩রা জানুয়ারি ইজ্জাতকে নিষিদ্ধ ঘোষিত ইরাকী বাথ পার্টির নতুন নেতা হিসেবে নিশ্চিত করা হয়।
ইসমাইল জুবাউরি
ইসমাইল জুবাউরি ইরাকের ইসলামী সেনাবাহিনীর বর্তমান নেতা। আল-জায়িশ আল-ইসলামি ফিল-ইরাক নামে পরিচিত এই সেনাবাহিনীটি ইরাকের অন্যতম প্রধান অভ্যুত্থানকারী দল। এছাড়া জুবাউরি বাগদাদের দক্ষিণে অবস্থিত একটি খ্যাতিমান সুন্নি গোষ্ঠীর সদস্য। তার মূল উদ্দেশ্য হচ্ছে বিদেশী সামরিক বাহিনীকে যেভাবেই হোক ইরাক ত্যাগে বাধ্য করা। এজন্য সহিংস কোন পদ্ধতিও তাকে মাঝে মাঝে প্রয়োগ করতে দেখা যায়। তিনি একবার বলেছিলেন:
"The members of the army believe in the language of weapons,"
আবু মুসআব আল-যারকাউয়ি
আবু মুসআব আল-যারকাউয়ি () (৩০শে অক্টোবর, ১৯৬৬ - ৭ই জুন, ২০০৬) একজন জর্ডানীয় সামরিক ইসলামপন্থী যিনি আফগানিস্তানে একটি সামরিক ক্যাম্প পরিচালনা করতেন। জন্মের সময় তার নাম ছিল "আহ্‌মাদ ফাদায়িল আন-নাজাল আল-খালাইলাহ্‌"। ইরাকে যাওয়ার পর তিনি পরিচিত হয়ে উঠেন। কারণ মার্কিন যুক্তরাষ্ট্র এবং জর্ডান সরকার তাকে বেশ কিছু কোমা হামলা এবং ইরাক যুদ্ধ চলাকালীন সময়ে উপর্যুপরী বিভিন্ন হামলার দায়ে অভিযুক্ত করে। ধারণা করা হয় তিনি "জামায়াত আত-তাওহিদ ওয়াল জিহাদ" নামে একটি গ্রুপ তৈরি করেছিলেন যা ১৯৯০-এর দশকে ইরাকে আল-কায়েদা নামে পরিচিত লাভ করে। ২০০৬ সালে মৃত্যুর আগ পর্যন্ত তিনি এই দলের নেতৃত্ব দিয়ে গেছেন বলে বিশ্বাস করা হয়।
আল-কায়েদা
আল-কায়িদা বা আল-কায়দা একটি আন্তর্জাতিক সংগঠন। তারা নির্যাতিত মুসলমানদের সাহায্য করার দাবি করে। এই সংগঠনকে সন্ত্রাসবাদী সংগঠন হিসেবে চিহ্নিত করা হয়।
দক্ষিণ মহাসাগর
দক্ষিণ মহাসাগর বা অ্যান্টার্কটিক মহাসাগর হল পৃথিবীর সবচেয়ে দক্ষিণের জলরাশি যার অবস্থান অক্ষাংশ ৬০° দক্ষিণ। ইন্টারনেশনাল হাইড্রোগ্রাফিক অরগানাইজেশন অ্যান্টার্কটিকাকে ঘিরে বিশাল জলরাশিকে দক্ষিণ মহাসাগর হিসেবে চিহ্নিত করেছে।এটি পৃথিবীর চতুর্থ বৃহত্তম মহাসাগর।
অপারেশন সাউদার্ন ফোকাস
অপারেশন সাউদার্ন ফোকাস (ইংরেজি ভাষায়: Operation Southern Focus) ২০০৩ সালের ইরাক আগ্রাসনের ঠিক আগের একটা সময়ে মার্কিন তৎপরতাকে নির্দেশ করে। এ সময় মার্কিন যুক্তরাষ্ট্র এবং যুক্তরাজ্য কর্তৃক দক্ষিণ ইরাকের নো-ফ্লাই জোনে অণুপ্রবেশ বৃদ্ধি করা হয় এবং ইরাকের আকাশ প্রতিরক্ষা আর্টিলারি ও অন্যান্য জটিল সামরিক স্থাপনা থেকে তাদের প্রতি গোলা বর্ষণ শুরু হয়। এ সময় গোয়েন্দা তৎপরতাও বিশেষভাবে বৃদ্ধি পেয়েছিল। জুন ২০০২ থেকে শুরু করে ২০০৩ সালের মার্চে ইরাক আগ্রাসন শুরুর পূর্ব পর্যন্ত এই অপারেশন চলেছিল। সে হিসেবে এটাকে আগ্রাসন পূর্ব "সফ্‌টেনিং আপ" (softening up) বলা যেতে পারে যার মাধ্যমে ইরাকের আকাশ প্রতিরক্ষা ও যোগাযোগ ক্ষমতা কমিয়ে দেয়ার চেষ্টা করা হয়েছিল। লেফটেন্যান্ট জেনারেল মাইকেল মোসলে ২০০৩ সালের মাঝামাঝি সময়ে এই অপারেশনের কথা প্রকাশ করেন।
টমি ফ্র্যাংক্‌স
জেনারেল টমি রে ফ্র্যাংক্‌স (ইংরেজি ভাষায়: Tommy Ray Franks) (জন্ম: ১৭ই জুন, ১৯৪৫) মার্কিন যুক্তরাষ্ট্রের সেনাবাহিনীর একজন অবসরপ্রাপ্ত জেনারেল। অবসরের পূর্বে তিনি যুক্তরাষ্ট্রের সেন্ট্রাল কমান্ডের কমান্ডারের দায়িত্ব পালন করেছেন। দেশের বাইরে যুক্তরাষ্ট্রের সকল প্রকার সামরিক তৎপরতা এবং অপারেশন নিয়ন্ত্রণ করা হয় এই সেন্ট্রাল কমান্ডের মাধ্যমে। ফ্র্যাংক্‌সের সময় মধ্যপ্রাচ্য সহ প্রায় ২৫টি দেশে চলতো এই তৎপরতা। জেনারেল অ্যান্থনি জিনির উত্তরসূরী হিসেবে ২০০০ সালের ৬ই জুলাই তিনি দায়িত্ব গ্রহণ করেন। অবসর নেন ২০০৩ সালের ৭ই জুলাই। ওয়ার্ল্ড ট্রেড সেন্টার এবং পেন্টাগনে সন্ত্রাসী হামলার প্রতিশোধ হিসেবে আফগানিস্তানে তালিবান সরকারের উপর যে মার্কিন হামলা হয়েছিল তার প্রধান নেতা ছিলেন তিনি। ২০০৩ সালের ইরাক আগ্রাসন এবং সাদ্দাম হুসাইন উচ্ছেদের অভিযানেও নেতৃত্ব দিয়েছেন ফ্র্যাংক্‌স।
আজাদ হিন্দ ফৌজ
আজাদ হিন্দ ফৌজ বা ইন্ডিয়ান ন্যাশনাল আর্মি (আইএনএ) (হিন্দি: "आज़ाद हिन्द फ़ौज", ইংরেজি:"Indian National Army" বা "INA") ভারতীয় জাতীয়তাবাদীদের দ্বারা গঠিত একটি সশস্ত্র সেনাবাহিনী। ১৯৪২ সালে দ্বিতীয় বিশ্বযুদ্ধের সময় দক্ষিণ-পূর্ব এশিয়ায় এই বাহিনী গঠিত হয়।
রাসবিহারী বসুর তৎপরতায় জাপানি কর্তৃপক্ষ ভারতের জাতীয়তাবাদীদের পাশে দাঁড়ায় এবং শেষ পর্যন্ত ভারতের স্বাধীনতা সংগ্রামে সক্রিয় সমর্থন যোগায়। ১৯৪২ সালের ২৮-২৯ মার্চ টোকিওতে তাঁর ডাকে অনুষ্ঠিত একটি সম্মেলনে ইন্ডিয়ান ইন্ডিপেন্ডেন্স লিগ গঠনের সিদ্ধান্ত হয়। তখন ভারতের স্বাধীনতা অর্জনের লক্ষ্যে রাসবিহারী সেই সম্মেলনে একটি সেনাবাহিনী গঠনের প্রস্তাব দেন। ১৯৪২ সালের ২২ জুন ব্যাংককে তিনি লিগের দ্বিতীয় সম্মেলন আহ্বান করেন। সেই সম্মেলনে লিগে যোগদান ও রাসবিহারীর সভাপতিত্বে দায়িত্ব গ্রহণের আমন্ত্রণ জানানোর প্রস্তাব গৃহীত হয়। যেসব ভারতীয় সেনা মালয় ও বার্মা ফ্রন্টে জাপানিদের হাতে আটক হয়েছিল তাঁদের ইন্ডিয়ান ইন্ডিপেন্ডেন্স লিগ ও লিগের সশস্ত্র শাখা ইন্ডিয়ান ন্যাশনাল আর্মিতে যোগদানে উৎসাহিত করা হয়।
এই সেনাবাহিনীর লক্ষ্য ছিল জাপানের সহায়তায় ভারত থেকে ব্রিটিশ রাজের উচ্ছেদ সাধন করে দেশকে ঔপনিবেশিক শাসনজাল থেকে মুক্ত করা। এই বাহিনী মূলত গঠিত হয় জাপানের হাতে ধরা পড়া ভারতীয় যুদ্ধবন্দীদের নিয়ে। এঁরা মালয় অভিযান ও সিঙ্গাপুরের যুদ্ধের সময় জাপানের হাতে ধরা পড়েছিলেন। এছাড়াও মালয় ও ব্রহ্মদেশের ভারতীয় প্রবাসীদের একটি বিরাট অংশ এই বাহিনীতে স্বেচ্ছাসেবকরূপে যোগ দেন।
১৯৪২ সালে মোহন সিংহের নেতৃত্বে সিঙ্গাপুরের পতনের অব্যবহিত পরেই প্রথম আইএনএ গঠিত হয়। প্রথম আইএনএ-র পতন হয় সেই বছর ডিসেম্বরেই। এরপর ১৯৪৩ সালে সুভাষচন্দ্র বসুর নেতৃত্বে পুনর্গঠিত হয়ে এই বাহিনী সুভাষচন্দ্রের "আর্জি হুকুমত-এ-আজাদ হিন্দ" (স্বাধীন ভারতের অস্থায়ী সরকার)-এর সেনাবাহিনী ঘোষিত হয়। ব্রহ্মদেশ, ইম্ফল ও কোহিমায় সাম্রাজ্যবাদী জাপানি সেনাবাহিনীর সহযোগিতায় এই দ্বিতীয় আইএনএ ব্রিটিশ ও কমনওয়েলথ বাহিনীর বিরুদ্ধে যুদ্ধাভিযান চালায়। পরে ব্রিটিশ মিত্রবাহিনীর বিরুদ্ধে ব্রহ্মদেশ অভিযান চালিয়ে তাঁরা ব্যর্থ হন। যুদ্ধের শেষে বাহিনীর একটি বৃহত্তর অংশকে ভারতে ফিরিয়ে আনা হয়। রাষ্ট্রদ্রোহিতার অভিযোগে তাঁদের কারোর কারোর বিচারও হয়। এই ঘটনা ভারতের স্বাধীনতা আন্দোলনের ইতিহাসে এক চাঞ্চল্যকর ঘটনা।
স্বাধীনতা লাভের পর কয়েকটি ব্যতিক্রম বাদে আইএনএ-র প্রাক্তন সদস্যরা ভারতীয় সেনাবাহিনীতে যোগ দিতে অস্বীকার করেন। যদিও বিশিষ্ট সদস্যদের একটি বিরাট অংশ ভারত ও দক্ষিণ-পূর্ব এশিয়ায় সাধারণ জীবনই অতিবাহিত করেন।
ব্রহ্মদেশ, ইন্দোনেশিয়া এবং দক্ষিণ-পূর্ব এশিয়ার অন্যান্য অংশে জাপানের দখলদারি, নাৎসি জার্মানি ও ফ্যাসিবাদী ইতালির সঙ্গে জাপানের মিত্রতা এবং আইএনএ-র বিরুদ্ধে আনীত যুদ্ধাপরাধের অভিযোগের কারণে সাম্রাজ্যবাদী জাপানের সঙ্গে কারণে আজাদ হিন্দ ফৌজের সংযোগ একটি বিতর্কিত বিষয়। এছাড়াও সামরিক পরিভাষায় বাহিনীর আপেক্ষিক গুরুত্বহীনতা, জাপান কর্তৃক বাহিনীর অপব্যবহার, এবং তার সঙ্গে ব্রিটিশ গোয়েন্দাবাহিনীর ছড়ানো আজাদ হিন্দ ফৌজের কাপুরুষতা ও মিত্রপক্ষের যুদ্ধবন্দীদের প্রতি দুর্ব্যবহারের গল্পও এই বিতর্ককে অনেকটা উস্কে দেয়। যদিও যুদ্ধের পর বন্দী আইএনএ আধিকারিকদের বিচার ব্রিটিশ রাজের বিরুদ্ধে জনমত গঠনে সহায়ক হয়। এর ফলে ব্রিটিশ ভারতীয় বাহিনীতে সংগঠিত হয় বোম্বাই বিদ্রোহের মতো ঘটনা। ব্রিটিশ রাজের সায়াহ্নকালে এই সকল ঘটনা ভারতের ব্রিটিশ শাসনের দ্রুত অবসানের সহায়ক হয়।
== পটভূমি
রিকার্ডো সান্‌চেজ
লেফটেন্যান্ট জেনারেল রিকার্ডো এস সান্‌চেজ (জন্ম: ১৯৫৩) একজন অবসরপ্রাপ্ত মার্কিন সামরিক জেনারেল যিনি ২০০৩ সালের জুন থেকে ২০০৪ সালের জুন পর্যন্ত ইরাকে মার্কিন নেতৃত্বাধীন কোয়ালিশন বাহিনীর কমান্ডার ছিলেন। ২০০৬ এর ১লা নভেম্বর যখন অবসর গ্রহণ করেন তখন তিনি মার্কিন সেনাবাহিনীতে সর্বোচ্চ পদমর্যাদার অধিকারী হিস্পানিক ছিলেন। অবসরের সময় সান্‌চেজ তার কর্মজীবনকে নিছক আবু গারিব কেলাঙ্কারির "বলির পাঁঠা" বলে আখ্যায়িত করেছিলেন।
জর্জ ডব্লিউ কেসি, জুনিয়র
জেনারেল জর্জ উইলিয়াম কেসি, জুনিয়র (জন্ম: ২১শে জুলাই, ১৯৪৮) মার্কিন সেনাবাহিনীর ৩৬তম এবং বর্তমান "চিফ অফ স্টাফ"। এর আগে ২০০৪ এর জুন থেকে ২০০৭ এর ৮ই ফেব্রুয়ারি পর্যন্ত তিনি ইরাকে বহুজাতিক বাহিনীর কমান্ডারের দায়িত্ব পালন করেছিলেন। বর্তমান দায়িত্ব গ্রহণ করেন ২০০৭ সালের ১০ই এপ্রিল।
ডেভিড পেট্রিয়াস
জেনারেল ডেভিড হাওয়েল পেট্রিয়াস (ইংরেজি ভাষায়: General David Howell Petraeus) (জন্ম: ৭ই নভেম্বর, ১৯৫২) ইরাকের বহুজাতিক বাহিনীর কমান্ডিং জেনারেল। ২০০৭ সালের ২৬শে জানুয়ারি সিনেটের ৮১-০ ভোটে তাকে এই পদে মনোনীত করা হয়। আর তিনি এই পদ গ্রহণ করেন ১০ই ফেব্রুয়ারি। তার আগে জেনারেল জর্জ ডব্লিউ কেসি, জুনিয়র এই পদে নিযুক্ত ছিলেন। কেসিকে এই সময়ের পর থেকে মার্কিন সেনাবাহিনীর প্রধান পদে নিযুক্ত করা হয়। বহুজাতিক বাহিনীর প্রধান হিসেবে পেট্রিয়াস ইরাকে কোয়ালিশন বাহিনীর সবকিছু পরিচালনার দায়িত্ব পেয়েছেন। ২০০৮ সালের ২৩শে এপ্রিল মার্কিন সেক্রেটারি অফ ডিফেন্স রবার্ট গেট্‌স পরবর্তী মার্কিন সেন্ট্রাল কমান্ডের প্রধান হিসেবে তার নাম ঘোষণা করেছেন।
তারকনাথ দাস
তারকনাথ দাস () (১৫ই জুন ১৮৮৪ – ২২শে ডিসেম্বর ১৯৫৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম বিপ্লবী নেতা এবং একজন আন্তর্জাতিক খ্যাতিসম্পন্ন বুদ্ধিজীবী। তারকনাথ দাসের প্রধান অবদান প্রথম বিশ্বযুদ্ধ চলাকালীন হিন্দু-জার্মান ষড়যন্ত্রের প্রস্থাপনা।
তারকনাথ দাসের জন্ম চব্বিশ পরগনার মাঝিপাড়ায়। তাঁর পিতার নাম কালীমোহন দাস। তিনি স্কুলের ছাত্র থাকা অবস্থায় রাজনৈতিক কাজের সাথে যুক্ত হন। ১৯০১ সালে কলকাতার আর্য মিশন ইন্সটিটিউশন থেকে এন্ট্রান্স পাস করে কিছুদিন কলেজে পড়েন। ছাত্রাবস্থায় উত্তর ভারতে বৈপ্লবিক রাজনীতি প্রচারকালে পুলিসের নজরে আসেন।
গ্রেপ্তার হওয়ার আগেই ১৯০৫ সালে জাপান ও পরের বছর আমেরিকা চলে যান। আমেরিকায় ফ্রি হিন্দুস্থান পত্রিকার মাধ্যমে প্রবাসী ভারতীয় বিপ্লবী ও গদর পার্টি কর্মী সাথে যোগাযোগের চেষ্টা করতে থাকেন। ১৯১১ সালে ওয়াশিংটন বিশ্ববিদ্যালয় থেকে এম.এ পাশ করে কাজে যোগদান করেন এবং ১৯১৬ সালে বার্লিন কমিটির প্রতিনিধি হিসেবে চীনে যাত্রা। আমেরিকায় ভারতীয় বৈপ্লবিক কার্যকলাপের জন্যে তার ২২ মাস জেল হয়। বৈপ্লবিক কাজের পাশাপাশি পড়াশোনা করেছেন। জর্জ টাউন বিশ্ববিদ্যালয় থেকে 'আন্তর্জাতিক সম্পর্ক ও আন্তর্জাতিক আইন' বিষয়ে পি এইচ ডি ডিগ্রী পান ১৯২৪ খৃষ্টাব্দে।
রামানন্দ চট্টোপাধ্যায়ের মডার্ন রিভিউ পত্রিকায় প্রবন্ধ লিখতেন। ১৯৩৫ সালে ক্যাথলিক ইউনিভার্সিটিতে প্রদত্ত 'ফরেন পলিসি ইন ফার ইস্ট' শীর্ষক বক্তৃতা সাড়া জাগায় যা পরে পুস্তকাকারে প্রকাশিত হয়েছিল। তার রচিত কিছু ইংরেজি ও বাংলা গ্রন্থ আছে।
তিনি ২২ ডিসেম্বর, ১৯৫৮ সালে নিউইয়র্কে মারা যান।
লুব্ধক
লুব্ধক (ইংরেজি নাম: Sirius) পৃথিবীর আকাশের উজ্জ্বলতম তারা। এর অপর নাম "স্বাতী নক্ষত্র"। ইংরেজিতে কখনও কখনও "আলফা ক্যানিস মেজরিস" নামে আখ্যায়িত হয়। লুব্ধক বলতে মূলত "সিরিয়াস এ" তারাটিকে বোঝায়। এর একটি প্রতিবেশী শ্বেত বামন তারা আছে যার নাম "সিরিয়াস বি"। লুব্ধকের আপাত প্রভা -১.৪৭।
লুব্ধক এত উজ্জ্ব্ল দুটি কারণে- এর স্বকীয় উজ্জ্ব্লতা এবং এর অবস্থান পৃথিবীর খুবই নিকটে। জ্যোতির্বিজ্ঞানীদের হিসাব অনুযায়ী এই তারা সৌরমণ্ডল থেকে মাত্র ৮.৬ আলোকবর্ষ দূরে এবং লুব্ধকজগৎ সৌরমণ্ডলের নিকটতম প্রতিবেশী। লুব্ধক ধীরে ধীরে সৌরমণ্ডলের নিকটবর্তী হচ্ছে; এ কারণে আগামী ৬০,০০০ বছরে এর উজ্জ্ব্লতা সামান্য বৃদ্ধি পাবে। এই সময়ের পর লুব্ধক সৌরমণ্ডল থেকে দূরে সরে যাবে কিন্তু আরো ২১০,০০০ বছর লুব্ধক পৃথিবীর আকাশে উজ্জ্ব্ল তারা হিসেবেই থাকবে।
লুব্ধক জগৎ দুটি তারার সমন্বয়ে গঠিত। "সিরিউস এ" এর ভর সূর্যের ভরের প্রায় দ্বিগুণ এবং এর ঔজ্জ্বল্য সূর্যের ২৫ গুণ। কিন্তু এর ঔজ্জ্বল্য অন্যান্য তারা হতে কম যেমন "ক্যানোপাস" বা "রাইজেল"। জ্যোতির্বিজ্ঞানীদের মতে লুব্ধক জগৎ -এর জন্ম ২০০০-৩০০০ লক্ষ বছর পূর্বে। তুলোনামুলক ভারী তারাটি "সিরিউস বি" ১২০০ লক্ষ্য বছর পূর্বে শ্বেত বামন তারায় পরিণত হয়েছে।
শ্যামজী কৃষ্ণ বর্মা
শ্যামজী কৃষ্ণ বর্মা (১৮৫৭-১৯৩০) একজন ভারতীয় জাতীয়তাবাদী রাজনীতিবিদ এবং উকিল ছিলেন। শ্যামজী কৃষ্ণ বর্মার প্রধান অবদানের মধ্যে লন্ডনে অবস্থিত ভারতীয় ছাত্রদের জন্য ইন্ডিয়া হাউস প্রতিষ্ঠা এবং পরবর্তিকালে দি ইন্ডিয়ান সোসিওলজিস্ট নামক জাতীয়তাবাদী প্রকাশনার প্রস্থাপনা। ভারতবর্ষের স্বরাজলাভের আন্দোলনের জন্য ১৯০৫ সালে ম্যাডাম ভিকাজী রুস্তম কামার সাহাজ্যে তিনি প্রতিষ্ঠা করেন দি ইন্ডিয়ান হোম রুল সোসাইটি। প্রথম বিশ্ব যুদ্ধ্ব চলাকালীন তিনি ফ্রান্সে আশ্রয় নেন।
অপদূরবিন্দু
উপবৃত্তাকার কক্ষপথের যে বিন্দুসমূহ মহাকর্ষীয় আকর্ষণের নাভি থেকে সবচেয়ে দূরে বা উক্ত বিন্দুর সবচেয়ে কাছে সেগুলোকে অপদূরবিন্দু (ইংরেজি ভাষায়: Apsis "অ্যাপ্‌সিস্‌") বলে।
সূর্যের চারদিকে ঘূর্ণায়মান কোন বস্তু সাধারণত বৃত্তাকার কক্ষপথে না ঘুরে অনেকটা উপবৃত্তাকার কক্ষপথ অনুসরণ করে। তাই সূর্য থেকে এর দূরত্বের হ্রাস বৃদ্ধি ঘটে। সকল গ্রহ এই নিয়ম মেনে চলে। কোন গ্রহ থেকে সূর্যের ন্যূনতম দূরত্বকে উক্ত গ্রহের অণুসূর এবং এর বিপরীতকে অপসূর বলা হয়।
যেদিন সূর্য থেকে পৃথিবীর দূরত্ব সবচেয়ে কম থাকে, তাকে অণুসূর বলে। সাধারণত ১ থেকে ৩ জানুয়ারি সূর্য ও পৃথিবীর মধ্যবর্তী দূরত্ব সবচেয়ে কম থাকে।
যেদিন সূর্য থেকে পৃথিবীর দূরত্ব সবচেয়ে বেশি থাকে, তাকে অপসূর বলে। সাধারণত ১ থেকে ৪ জুলাই সূর্য ও পৃথিবীর মধ্যবর্তী দূরত্ব সবচেয়ে বেশি থাকে।
ক্ষুদিরাম বোস সেন্ট্রাল কলেজ
ক্ষুদিরাম বোস সেন্ট্রাল কলেজ কলকাতার এক কলেজ। এই শিক্ষা প্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।
ডাস পারফুম
ডাস পারফুম () ২০০৬ সালে মুক্তিপ্রাপ্ত একটি জার্মন চলচ্চিত্র। এই মনস্তাত্ত্বিক থ্রিলার সিনেমাটি পরিচালনা করেছেন জার্মান চলচ্চিত্র পরিচালক Tom Tykwer। Patrick Süskind রচিত "পারপিউম" নামক উপন্যাসের কাহিনী অবলম্বনে এটি নির্মিত হয়েছে।
সমালোচকরা এই সিনেমার প্রতি মিশ্র প্রতিক্রিয়া ব্যক্ত করেছেন। রটেন টম্যাটোসে এর রেটিং ৫৬% যে কারণে এটি রটেন হিসেবে চিহ্নিত হয়েছে। কিন্তু ইউরোপে ব্যাপক বাণিজ্যিক সফলতা লাভ করেছে ছবিটি। মার্কিন যুক্তরাষ্ট্রে এর ব্যাপক প্রচার সম্ভব হয়নি, কেবল গুটিকতক থিয়েটারে এটি মুক্তি পায়। কয়েকটি সীমাবদ্ধতা থাকলেও রজার ইবার্ট সহ বেশ কয়েকজন সমালোচকের মতে, হরর এবং বিস্ময়ের ঘোরে এই ছবিটি দেখেই যেতে হয়ে। এর কাহিনী খুব দ্রুত গতিতে এগোয় এবং দর্শককে অভিভূত করে রাখে।
বিকুর হা-তিজমোরেত
বিকুর হা-তিজমোরেত (হিব্রু ভাষায়: Bikur Ha-Tizmoret, ביקור התזמורת, ইংরেজি নাম: The Band's Visit) ২০০৭ সালে মুক্তিপ্রাপ্ত একটি ইসরায়েলী চলচ্চিত্র। "এরান কোলিরিন" পরিচালিত এই ছবিটি আরব সাংস্কৃতিক কেন্দ্রের উদ্বোধনী অনুষ্ঠানে সঙ্গীত পরিবেশনের জন্য মিশর থেকে ইসরায়েলে আসা একটি ধ্রুপদী আরব পুলিশী ব্যান্ড দলের গল্প বলে যায়। তারা অনুষ্ঠান উপলক্ষে ইসরায়েলে এসে বিমান বন্দরে কোন সাহায্যকারী পায়নি। ভুল শহরের বাস ধরে ভুল শহরে চলে যায়। তারা। সেই শহরে একটি রাত কাটাতে হয় তাদের। এই রাতের কাহিনীর মাধ্যমেই তাদের সবার চরিত্র উন্মোচিত হয়।
ইসরায়েল সেরা বিদেশী ভাষার চলচ্চিত্র হিসেবে একাডেমি পুরস্কারের জন্য প্রথমে এই ছবিটিই পাঠিয়েছিল। কিন্তু, অর্ধেকের বেশি ইংরেজি সংলাপ থাকায় একাডমেই তা গ্রহণ করেনি। পরবর্তীকালে তারা বিউফোর্ট পাঠায় যা অস্কারের জন্য মনোনীত হয়েছিল।
সমালোচকরা এই সিনেমাটির অত্যন্ত ইতিবাচক সমালোচনা করেছেন। রটেন টম্যাটোসে এর রেটিং ৯৮%, অর্থাৎ শতকরা ৯৮ ভাগ সমালোচক এর প্রশংসা করেছেন। অনেক পত্রিকা এবং সাংবাদিকের গণনা অনুসারে এই ছবিটি ২০০৭ সালে মুক্তিপ্রাপ্ত সেরা ১০ চলচ্চিত্রের মধ্যে উঠে এসেছে।
অ্যান্টিলোপ গিরিখাদ
এন্টিলোপ ক্যানিয়ন আমেরিকান দক্ষিণপশ্চিম একটি স্লট ক্যানিয়ন হয়। এটা পাতা, অ্যারিজোনা এর পূর্ব নামাজো জমি উপর হয়। এন্টিলope ক্যানিয়নে দুটি আলাদা, দর্শনীয় স্লট ক্যানিয়ন বিভাগ রয়েছে, যা পৃথকভাবে "উচ্চ অ্যানিলেপ ক্যানিয়ন" বা "দ্য ক্র্যাক" হিসাবে উল্লেখ করা হয়েছে; এবং "নীচের এন্টিলোপ ক্যানিয়ন" বা "দ্য কর্কস্কর"। [2]
উচ্চ এন্টিলোপ ক্যানিয়ন জন্য নাউজো নাম Tsé bighanílíní, যার অর্থ 'জল যেখানে পাথর মাধ্যমে চালানো হয়'। নীচের এন্টিলোপ ক্যানিয়ন হজদিস্তাজি (নামাজো পার্ক এবং বিনোদন বিভাগে "হেসেস্তাবাজি" নামে পরিচিত), বা 'সার্ফাল রক আর্কস'। উভয় নাভাজো জাতির লেচী অধ্যায়ে রয়েছে। [4] ক্যাননের শুধুমাত্র গাইডেড ট্যুর দ্বারা অ্যাক্সেসযোগ্য।
ফিফা ০৮
ফিফা ০৮ ইলেকট্রনিক আর্টসের ফিফা সিরিজের একটি ফুটবল গেমস। গেমসটি প্রস্তুত করেছে ইএ কানাডা এবং বিশ্বব্যাপী ইএ স্পোর্টস লেবেলের অধীনে বাজারে ছাড়া হয়েছে। ২০০৭ সালের সেপ্টেম্বর মাসে ইউরোপ ও অস্ট্রেলিয়া অঞ্চলে এবং ২০০৭ সালের অক্টোবরে উত্তর আমেরিকায় জনপ্রিয় সকল গেম কনসোলের জন্য এটি প্রকাশ করা হয়। এর মধ্যে প্লেস্টেশন ৩ ও এক্সবক্স ৩৬০ সংস্করনে উন্নততর গেম ইঞ্জিন ব্যবহার করা হয়েছে। ফলে এই সংস্করনের গ্রাফিক্সের মান অনেক উন্নত এবং এতে অনেক ধারাভাষ্যকার যুক্ত করা হয়েছে। ইএ এই সংস্করণের নাম দিয়েছে "পরবর্তী-প্রজন্ম"। কম্পিউটারসহ অন্যান্য সংস্করণে পুরানো গেম ইঞ্জিন ব্যবহৃত হয়েছে। নিনটেন্ডো ডিএস সংস্করণে জায়গা সঙ্কটের কারনে অপেক্ষাকৃত কম দল, স্টেডিয়াম, মোড ও পোশাক দেয়া হয়েছে।
পরবর্তী প্রজন্মের গেম ইঞ্জিনে ধারাভাষ্য দিয়েছেন স্কাই স্পোর্টসের মার্টিন টেইলর এবং অ্যান্ডি গ্রে। তবে বর্তমান প্রজন্মের গেম কনসোলে ক্লাইভ টাইল্ডেসলি গ্রেকে সঙ্গ দিয়েছেন।
টেলিসেন্টার
টেলিসেন্টার এমন একটি স্থান যেখানে সাধারণ মানুষ কম্পিউটার, ইন্টারনেট এবং অন্যান্য আধুনিক প্রযুক্তির সুযোগ পায়, যা মানুষকে তথ্য যোগার, তৈরি এবং অন্যদের সাথে যোগাযোগের সুযোগ করে দেয়, এবং যা থেকে তাদের একবিংশ শতাব্দীর প্রয়োজনীয় ডিজিটাল জ্ঞানের উন্নয়ন হয়। প্রত্যেকটি টেলিসেন্টার আলাদা রকমের হলেও তাদের কিছু সাধারণ লক্ষ্য রয়েছে যেমন প্রযুক্তির ব্যবহারের মাধ্যমে কোন গোষ্ঠিকে অর্থনৈতিক, শিক্ষা এবং সামাজিক উন্নয়নের মাধ্যমে-বিচ্ছিন্নতা দূরীকরণ, প্রযুক্তি বৈশম্য দূর, স্বাস্থ্য বিষয়ক সচেতনতা বৃদ্ধি, অর্থনৈতিক সুযোগ তৈরি এবং যুব সমাজকে সম্পৃক্তকরণ ইত্যাদি। বিশ্বের প্রায় সব দেশেই টেলিসেন্টার থাকলেও, এক এক দেশের এর নাম ভিন্ন। এবং একেক প্রতিষ্ঠানের টেলিসেন্টারের নামও ভিন্ন ভিন্ন।
অস্কার শিন্ডলার
অস্কার শিন্ডলার () (২৮শে এপ্রিল, ১৯০৮ - ৯ই অক্টোবর, ১৯৭৪) একজন জার্মান শিল্পপতি যিনি হলোকাস্টের হাত থেকে প্রায় ১,২০০ ইহুদিকে বাঁচিয়েছিলেন। এই ইহুদিদেরকে তিনি সামরিক বাধ্যতামূলক শ্রমের কারখানা থেকে প্রথমে পোল্যান্ডে নিজের কারখানাতে এবং পরবর্তীকালে চেক প্রজাতন্ত্রে নিজের বাড়ির কাছের কারখানাতে নিয়ে আসেন। এভাবেই যুদ্ধ শেষ হওয়ার পূর্ব পর্যন্ত তাদেরকে রক্ষা করেন শিন্ডলার। তিনি সর্বাধিক ইহুদিকে হলোকাস্ট থেকে রক্ষা করতে পেরেছিলেন। তার জীবনী নিয়ে শিন্ডলার্‌স আর্ক নামে একটি উপন্যাস প্রকাশিত হয়েছে যার উপর ভিত্তি করে স্টিভেন স্পিলবার্গ তার শিন্ডলার্স লিস্ট চলচ্চিত্রটি নির্মাণ করেছেন।
পূর্ব জার্মানি
জার্মান ডেমোক্র্যাটিক রিপাবলিক (GDR; {জার্মান ভাষা:, "DDR"; জনপ্রিয় নাম পূর্ব জার্মানি) ছিলো দ্বিতীয় বিশ্বযুদ্ধোত্তর ইউরোপে জার্মানির সোভিয়েত ইউনিয়ন-অধিকৃত এলাকা নিয়ে গঠিত একটি সমাজতান্ত্রিক রাষ্ট্র। ১৯৪৯ সাল থেকে ১৯৯০ সাল পর্যন্ত রাষ্ট্র হিসাবে এর অস্তিত্ব ছিলো। ১৯৯০ সালে এটি পশ্চিম জার্মানির সাথে একীভূত হয়ে বর্তমানের জার্মানি রাষ্ট্র গঠন করে। দুই জার্মানির জনগন নিজেরাই বিভক্ত করে রাখা বার্লিন দেয়াল বা প্রাচীর ভেঙে ফেলে। সমাজতান্ত্রিক পূর্ব জার্মানি ও পুজিবাদি পশ্চিম জার্মানি আবার একীভূত হয়। অর্থাৎ জার্মানি ফের ঐক্যবদ্ধ হয়, পূর্ব-পশ্চিম বলতে আর কিছু থাকল না। বার্লিন প্রাচীর ভেঙে ফেলার মধ্য দিয়ে ইউরোপের বুকে জার্মানগন একত্রিত হন। পূর্ব জার্মানির রাজধানী ছিলো বার্লিন শহরের পূর্বাংশ।
দ্বিতীয় বিশ্বযুদ্ধ-পূর্ব এডলফ হিটলারের স্বপ্ন ছিল তৃতীয় রাইখ গড়ার, জার্মানদের পৃথিবীর সর্বশ্রেষ্ঠ হিসেবে প্রতিষ্ঠিত করার কিন্তু যুদ্ধে হেরে যায় জার্মানি। দ্বিতীয় বিশ্বযুদ্ধের পর জার্মানি মিত্রশক্তির নিয়ন্ত্রণে আসে। মার্কিন যুক্তরাষ্ট্র, ব্রিটেন, ফ্রান্স ও সোভিয়েত ইউনিয়নের আওতায় চার ভাগে বিভক্ত হয় জার্মানি। পরে ১৯৪৯ সালে সোভিয়েত ইউনিয়ন নিয়ন্ত্রণে থাকা পূর্ব জার্মানিকে ডেমোক্রেটিক রিপাবলিক হিসেবে ঘোষণা করা হয়, যাতে চালু হয় সমাজতান্ত্রিক ব্যবস্থা। আর বাকি তিন দেশের নিয়ন্ত্রণে থাকা বাকি অংশকে ফেডারেল রিপাবলিক অব জার্মানি গঠন করা হয়, চালু হয় পুঁজিবাদী ব্যবস্থা। স্নায়ুযুদ্ধকালে পশ্চিম জার্মানির পুঁজিবাদী অর্থনীতির মন্দ প্রভাব ও ঘরহীন মানুষের স্রোত ঠেকাতে ১৯৬১ সালে পূর্ব জার্মানির শাসকরা বার্লিন প্রাচীর নির্মাণ করে। তবে আশির দশকের শেষে সোভিয়েত ইউনিয়নে গর্বাচেভের উদার নীতিমালা সমগ্র বিশ্বে প্রভাব ফেলে। জার্মানি একীভূত হওয়ার যে দাবি উঠেছিল তার উপর গর্বাচেভের উদার নীতিমালা ইতিবাচক ভূমিকা রাখে। তারই ধারাবাহিকতায় ১৯৮৯ সালের ৯ নভেম্বর জার্মান একীভূত হওয়ার ঘোষণার সাথে সাথে বার্লিন প্রাচীর ভেঙে দেয়া হয়। স্নায়ুযুদ্ধের অবসান হয়। দুই জার্মানি আবারো একীভূত হয়।
সোভিয়েত ইউনিয়নের প্রেসিডেন্ট মিখাইল গর্বাচেভের উদারীক নীতিমালা গ্রহণ করলে দেশটি বহুভাগে বিভক্ত হয়। একে একে সকল রাজ্য স্বাধীন দেশ হিসেবে আত্মপ্রকাশ করে। বিশ্ব হয়ে পড়ে এককেন্দ্রিক। মনে করা হত, সমাজতান্ত্রিক সোভিয়েতের পতন হলেও একীভূত জার্মানি আবার পরাশক্তি হিসেবে আবির্ভূত হবে। কিন্তু সেটা হলো না বরং জার্মানি মার্কিন যুক্তরাষ্ট্রের মিত্রতে পরিণত হয়। বার্লিন প্রাচীর পতনের পর জার্মানি পরাশক্তি হিসেবে আবির্ভূত হতে পারেনি। বিশ্বব্যাপী অর্থনৈতিক মন্দার ঢেউ জার্মানিতে লাগলেও তারা দাবি করে মন্দা কাটিয়ে উঠেছে। জার্মানি এগোচ্ছে, সময় লাগলেও পূর্ব-পশ্চিমের অর্থনৈতিক, সামাজিক বৈষম্যের দেয়াল ভাঙছে, বেকারত্বের হারও কমছে। বিশ্বযুদ্ধোত্তর জার্মানির নতুন প্রজন্মের রাজনীতিকেরা জার্মান জাতি সম্পর্কে বিশ্ববাসীর অবিশ্বাস, ভয়-ভীতি-সংশয়কে পেছনে ফেলে এগিয়ে নিয়ে যাচ্ছে ঐক্যবদ্ধ জার্মানিকে।
অখিল ভারতীয় হিন্দু মহাসভা
অখিল ভারতীয় হিন্দু মহাসভা (হিন্দি: अखिल भारत हिन्दू महासभा, ইংরেজি: All-Indian Hindu Assembly) একটি হিন্দু জাতীয়তাবাদী সংগঠন। ১৯১৫ সালে মুসলিম লীগ ও ধর্মনিরপেক্ষ ভারতীয় জাতীয় কংগ্রেসের বিরুদ্ধে এই দলটি প্রতিষ্ঠিত হয়। দলের সভাপতি ছিলেন বিনায়ক দামোদর সাভারকর ও সহ-সভাপতি ছিলেন কেশব বলীরাম হেডগেয়ার। হেগওয়ার পরবর্তীকালে মহাসভা ত্যাগ করে রাষ্ট্রীয় স্বয়ংসেবক সংঘ গঠন করেন।
ভারতের স্বাধীনতা অর্জন ও গান্ধীহত্যার পর হিন্দু মহাসভার বহু সদস্য শ্যামাপ্রসাদ মুখোপাধ্যায়ের নেতৃত্বাধীন ভারতীয় জন সংঘে যোগদান করেন। শ্যামাপ্রসাদ মহাসভায় মুসলমান সদস্য অন্তর্ভুক্ত করার প্রস্তাব রাখলে সাভারকর তা খারিজ করে দেন। এরপর শ্যামাপ্রসাদ মহাসভা ত্যাগ করেন এবং রাষ্ট্রীয় স্বয়ংসেবক সংঘের নিয়ন্ত্রণ ও তত্ত্বাবধানে একটি পৃথক রাজনৈতিক দল গঠনের জন্য সংঘের সঙ্গে হাত মেলান।
হিন্দু জনতার মধ্যে সাভারকরের ক্রমবর্ধমান জনপ্রিয়তার কারণে সংঘপ্রধান মাধব সদাশিব গোলওয়ালকর কিছুটা প্রভাবান্বিত মনে করতে শুরু করেন। ফলে সংঘ ও মহাসভার সম্পর্কের অবনতি হয়। সরকারিভাবে এখনও মহাসভা একটি রাজনৈতিক দল হলেও, যথেষ্টসংখ্যক ভোট না পাওয়ায় এটির কোনও স্বীকৃত প্রতীক নেই। তাই এখন বিভিন্ন কেন্দ্র থেকে বিভিন্ন প্রতীকে এই দল ভোট লড়ে থাকে।
শাহজাহানপুরের বিষানচন্দ্র শেঠ হিন্দু মহাসভার অন্যতম বরিষ্ঠ সাংসদ।
সুকুমার বড়ুয়া
সুকুমার বড়ুয়া (জন্ম:১৯৩৮ সালের ৫ জানুয়ারি) বাংলাদেশের প্রখ্যাত ছড়াকার। দীর্ঘদিন ধরে তিনি ছড়া রচনায় ব্যাপৃত রয়েছেন। বিষয়-বৈচিত্র্য, সরস উপস্থাপনা, ছন্দ ও অন্তমিলের অপূর্ব সমন্বয় তাঁর ছড়াকে করেছে স্বতন্ত্র। প্রাঞ্জল ভাষায় আটপৌরে বিষয়কেও তিনি ছড়ায় ভিন্নমাত্রা দেন। তাঁর ছড়া একাধারে বুদ্ধিদীপ্ত, তীক্ষ্ণ , শাণিত আবার কোমলও বটে।
সুকুমার বড়ুয়ার জন্ম ১৯৩৮ সালের ৫ জানুয়ারি চট্টগ্রাম জেলার রাউজান থানার মধ্যম বিনাজুরি গ্রামে। তাঁর বাবার নাম সর্বানন্দ বড়ুয়া এবং মা কিরণ বালা বড়ুয়া। 
চট্টগ্রামের গহিরা গ্রামের শিক্ষক প্রতাপ চন্দ্র বড়ুয়ার মেয়ে ননী বালার সাথে ১৯৬৪ সালের ২১ এপ্রিল তিনি বিবাহ বন্ধনে আবদ্ধ হোন। ব্যক্তিগত জীবনে সুকুমার বড়ুয়া তিন মেয়ে এবং এক ছেলের জনক।
বর্ণজ্ঞান থেকে প্রথম শ্রেণী পর্যন্ত তিনি মামা বাড়ির স্কুলে পড়াশোনা করেছেন৷ এরপর বড় দিদির বাড়িতে এসে তিনি ডাবুয়া খালের পাশে 'ডাবুয়া স্কুল' এ ভর্তি হন৷ কিন্তু সেই স্কুলে দ্বিতীয় শ্রেণী পর্যন্ত পড়ার পর তাঁর পড়ালেখা বন্ধ হয়ে যায়।
অল্প বয়স থেকেই তিনি বিভিন্ন সময় মেসে কাজ করেছেন। জীবিকা নির্বাহের জন্য একটা সময় তিনি ফলমূল, আইসক্রিম, বুট বাদাম ইত্যাদি ফেরী করে বিক্রি করেছেন৷ ১৯৬২ সালের ৩ ফেব্রুয়ারি ঢাকা বিশ্ববিদ্যালয়ে ৪র্থ শ্রেণীর কর্মচারী হিসেবে চৌষট্টি টাকা বেতনের চাকুরী হয় তাঁর৷ ১৯৭৪ সালে পদোন্নতি হয়ে তিনি ঢাকা বিশ্ববিদ্যালয়ের ৩য় শ্রেণীর কর্মচারী হিসেবে নিযুক্ত হন। ১৯৯৯ সালে তিনি ঢাকা বিশ্ববিদ্যালয়ের স্টোর কিপার হিসেবে অবসর গ্রহণ করেন।http://www.rtnn.net/bangla/newsdetail/detail/1/3/168482#.WKEubn92G2k
রাবেয়া খাতুন
রাবেয়া খাতুন (জন্মঃ ২৭ ডিসেম্বর ১৯৩৫) একজন বাংলাদেশী সাহিত্যিক। তাঁর রচিত প্রথম উপন্যাসের নাম "নিরাশ্রয়া" (অপ্রকাশিত)।
খাতুন ঢাকার বিক্রমপুরে তাঁর মামার বাড়িতে জন্মগ্রহণ করেন। তবে, তাঁর পৈতৃক বাড়ি মুন্সিগঞ্জ জেলার শ্রীনগর উপজেলায় অবস্থিত ষোলঘর গ্রামে৷ তাঁর বাবা মৌলভী মোহাম্মদ মুল্লুক চাঁদ এবং মা হামিদা খাতুন। আরমানিটোলা বিদ্যালয় থেকে প্রবেশিকা (বর্তমানে মাধ্যমিক) পাস করেন ১৯৪৮ সালে। রক্ষণশীল মুসলিম পরিবারের মেয়ে হওয়ায় বিদ্যালয়ের গন্ডির পর তার প্রাতিষ্ঠানিক শিক্ষাগ্রহণ বন্ধ হয়ে যায়।
১৯৫২ সালের ২৩ জুলাই সম্পাদক ও চিত্র পরিচালক এটিএম ফজলুল হকের সাথে রাবেয়া খাতুনের বিয়ে হয়। তাদের চার সন্তানের মধ্যেে রয়েছে, ফরিদুর রেজা সাগর, কেকা ফেরদৌসী, ফরহাদুর রেজা প্রবাল ও ফারহানা কাকলী।
রাবেয়া খাতুন রচিত মুক্তিযুদ্ধ ভিত্তিক জনপ্রিয় উপন্যাস "মেঘের পর মেঘ" অবলম্বনে বিখ্যাত চলচ্চিত্র পরিচালক চাষী নজরুল ইসলাম ২০০৪ সালে নির্মাণ করেন চলচ্চিত্র মেঘের পরে মেঘ। এবং ২০১১ সালে তাঁর আরেকটি জনপ্রিয় উপন্যাস "মধুমতি" অবলম্বনে পরিচালক শাহজাহান চৌধুরী একই শিরোনামে নির্মাণ করেন চলচ্চিত্র মধুমতি। এছাড়াও অভিনেত্রী মৌসুমী ২০০৩ সালে তাঁর লেখা "কখনো মেঘ কখনো বৃষ্টি" অবলম্বনে একই শিরোনামে নির্মাণ করেন চলচ্চিত্র কখনো মেঘ কখনো বৃষ্টি। লেখালেখির পাশাপাশি রাবেয়া খাতুন শিক্ষকতা করেছেন। সাংবাদিকতাও করেছেন। এছাড়া তিনি বাংলা একাডেমীর কাউন্সিল মেম্বার। জাতীয় গ্রন্থ কেন্দ্রের গঠনতন্ত্র পরিচালনা পরিষদের সদস্য, জাতীয় চলচ্চিত্র পুরস্কারের জুরীবোর্ডের বিচারক, শিশু একাডেমীর কাউন্সিল মেম্বার ও টেলিভিশনের 'নতুন কুড়ি'র বিচারক। বাংলাদেশ টেলিভিশনের জাতীয় বিতর্কের জুরীবোর্ডের বিচারক ও সভানেত্রীর দায়িত্ব পালন করেছেন। যুক্ত আছেন বাংলা একাডেমী, বাংলাদেশ লেখিকা সংঘ, ঢাকা লেডিজ ক্লাব, বিজনেস ও প্রফেশনাল উইমেন্স ক্লাব, বাংলাদেশ লেখক শিবির, বাংলাদেশ কথা শিল্পী সংসদ ও মহিলা সমিতির সঙ্গে।
নওগাঁর কেন্দ্রীয় মন্দির
নওগাঁর কেন্দ্রীয় মন্দির বাংলাদেশর নওগাঁ জেলার এটি অতিপ্রচীন মন্দির, হিন্দু সম্প্রদায়ের উপাসনা ও পূজাঅর্চনা স্থল। নওগাঁর কেন্দ্রীয় মন্দিরটির নাম “শ্রী শ্রী ঁরী বুড়া কালীমাতার প্রাঙ্গন’’। য়তদূর জানা গেছে নবাব আলী বর্দী খাঁর আমলে এখানে এই পূণ্য ভূমিতে শ্রী শ্রী কালীমাতার মন্দিরটি স্থাপন করা হয়েছিল। মন্দিরটি সল্প পরিসরের হলেও এর অভ্যন্তরে রয়েছে কালী মন্ডপ, রাধা-গোবিন্দ মন্দির, লোকনাথ মন্দির, পঞ্চ মুন্ডি আসন, শ্রী শ্রী জগন্নাথ দেবের রথ ও একটি ধর্মীয় গ্রন্থাগার। প্রতি বছর এখানে উল্লেখযোগ্য কালী পূজা, দূর্গা পূজা, রথযাত্রা, হরি বাসর সহ বিভিন্ন বাৎসরিক অনুষ্ঠান ঊজ্জাপিত হয়। মন্দিরের অভ্যন্তরের দেয়াল গুলো ধর্মীয় তাৎপর্যবাহী কারুকার্যে ভরা। মন্দিরটির তাৎপর্যের উপর ভিত্তি করে মন্দিরটির পার্শ্ববর্তী এলাকাকে “কালিতলা, নাম করণ করা হয়েছে। এই মন্দির সংলগ্ন মিষ্ঠান্ন দোকানের সন্দেশ খুব জনপ্রিয়। গুরুত্ব এবং জনাধ্যিকে তুলনায় সংকীর্ন এই মন্দির নওগাঁ এলাকার হিন্দু ধর্মালম্বীদের নিকট অতি গুরুত্বপূর্ন একটি স্থান। পূজা পার্বন ছাড়াও প্রতি বৎসর রথের মেলা এই সল্প পরিসর মন্দির প্রাঙ্গনে অনুষ্ঠিত হয়ে থাকে।
জীববৈজ্ঞানিক শ্রেণীবিন্যাস
জীববৈজ্ঞানিক শ্রেণীবিন্যাস এক ধরণের "বৈজ্ঞানিক শ্রেণীবিন্যাস" পদ্ধতি যার মাধ্যমে মহাবিশ্বের সকল জীবকে বিভিন্ন গোষ্ঠী বা শ্রেণীতে সাজানো হয়। বৈজ্ঞানিকভাবে স্বীকৃত একটিমাত্র পদ্ধতিই এক্ষেত্রে কাজ করে। জীববৈজ্ঞানিক শ্রেণীবিন্যাসকে বৈজ্ঞানিক ট্যাক্সোনমির অংশ হিসেবে দেখা যেতে পারে তবে এটা অবশ্যই লোক-ট্যাক্সোনমি থেকে আলাদা। আধুনিক জীববৈজ্ঞানিক শ্রেণীবিন্যাসের জনক বলা হয় ক্যারোলাস লিনিয়াসকে। কারণ তিনিই প্রথম অভিন্ন ভৌত বৈশিষ্ট্যের আলোকে জীবের শ্রেণীবিভাগ করেছিলেন। এর পর থেকেই লিনিয়াসের করা শ্রেণীবিন্যাসকে বিভিন্নভাবে পরিমার্জিত ও সংশোধিত করা হচ্ছে যাতে এর সাথে ডারউইনের সাধারণ পূর্বপুরুষের তত্ত্বকে মেলানো যায়। অধুনা আণবিক ফাইলোজেনেটিক্স এর মাধ্যমে এই শ্রেণীবিন্যাসে অনেক ধরণের সংশোধন আনা হচ্ছে। এগুলো সূক্ষ্ণ ও নিখুঁত কারণ এক্ষেত্রে ডিএনএ তে সংরক্ষিত তথ্য ব্যবহার করা হয়। এই প্রক্রিয়াই ভবিষ্যতে ব্যবহৃত হতে থাকবে। জীববৈজ্ঞানিক শ্রেণীবিন্যাস বায়োলজিক্যাল সিস্টেমেটিক্স এর একটি শাখা।বিচিত্র ধরনের জীবজগৎকে চারিত্রিক বৈশিষ্ট্যের সাদৃশ্যের ভিত্তিতে একসাথে ও বৈসাদৃশ্যের ভিত্তিতে পৃথক দলে স্থাপনের নীতিমালায় পৃথিবীর সমস্ত জীবকে ধাপে ধাপে বিন্যাস করার পদ্বতিকে শ্রেণিবিন্যাস বলে।
উটার্সেন
উটার্সেন () জার্মানির একটি শহর।
বুদ্ধিদীপ্ত নকশা
বুদ্ধিদীপ্ত নকশা বা বুদ্ধিদীপ্ত অনুকল্প (ইংরেজি ভাষায়: Intelligent design) বলতে একটি যুক্তিকে মেনে নেয়া বোঝায় যা হল, "মহাবিশ্ব এবং এর মধ্যস্থিত জীবিত বস্তুগুলোর মধ্যে যত জটিলতা আছে তা একটি বুদ্ধিদীপ্ত কারণের মাধ্যমেই সৃষ্টি হয়েছে, প্রাকৃতিক নির্বাচনের মত কোন অনির্দিষ্ট প্রক্রিয়ায় নয়।" এটি স্রষ্টার অস্তিত্বের পক্ষে প্রথাগত ধর্মতাত্ত্বিক যুক্তির একটি আধুনিক রূপ। ১৯৮৭ সালে সৃষ্টিতত্ত্বকে পাঠ্যবইয়ের অংশ হিসেবে বিজ্ঞানের সাথে পড়ানোর বিরুদ্ধে মার্কিন যুক্তরাষ্ট্রের আদালতে একটি রায় দেয়া হয়েছিল। এই রায়ের উপযুক্ত জবাব হিসেবেই প্রথমদিকে বুদ্ধিদীপ্ত অনুকল্পের বিকাশ ঘটেছিল। এই অনুকল্পের প্রাথমিক প্রস্তাবকদের সবাই ছিলেন মার্কিন ভিত্তিক খ্রিস্টান ধর্মীয় সংস্থা ডিসকভারি ইনস্টিটিউটের সদস্য বা সহযোগী। তারা ধারণা পোষণ করেছিলেন যে, এই বুদ্ধিমান পরিকল্পনাকারী হলেন খ্রিস্টান ধর্মের ঈশ্বর। এর প্রবক্তারা এটিকে বৈজ্ঞানিক বলে মনে করেন এবং বিজ্ঞানকে বিভিন্ন অতিপ্রাকৃত ঘটনা বিশ্বাস করানোর ক্ষেত্রে তারা এই তত্ত্ব অনুকল্প প্রয়োগ করেন।
থিন ফিল্ম ট্রানজিস্টর লিকুইড ক্রিস্টাল ডিসপ্লে
থিন ফিল্ম ট্রানজিস্টর লিকুইড ক্রিস্টাল ডিসপ্লে (), সংক্ষপে টিএফটি এলসিডি (TFT-LCD) থিন ফিল্ম ট্রানজিস্টর প্রযুক্তি ব্যবহার করে উদ্ভাবিত উন্নত মানের ছবি প্রদর্শন ব্যবস্থা বা পর্দা। এই প্রযুক্তি বর্তমানে ডিজিটাল ক্যামেরা, মোবাইল ফোন, টিভি ও কম্পিউটার মনিটরে হিসেবে বহুল ব্যবহার হচ্ছে।
এই প্রযুক্তির আরো সংস্করণের মধ্যে আছে:
কুর্দিস্তান ওয়ার্কার্স পার্টি
কুর্দিস্তান ওয়ার্কার্স পার্টি বা পার্তিয়া কারকেরেন কুর্দিস্তান (কুর্দি ভাষায়: Partiya Karkerên Kurdistan, ইংরেজি ভাষায়: Kurdistan Workers' Party; পিকেকে, কাদেক, কংগ্রা-গেল বা কেজিকে নামেও পরিচিত) একটি কুর্দিশ সামরিক সংস্থা যা ১৯৭০-এর দশকে প্রতিষ্ঠিত হয়েছিল। ১৯৯৯ সালে আটক হওয়ার পূর্ব পর্যন্ত এই দলের নেতৃত্ব দিয়েছিলেন আবদুল্লাহ ওকালান। এই দলের আদর্শ বিপ্লবী মার্ক্সবাদ-লেনিনবাদ এবং কুর্দিশ জাতীয়তাবাদের উপর প্রতিষ্ঠিত। এই দলের বর্তমান প্রধান নেতা হচ্ছেন "মুরাত কারাইলান"। দলের প্রধান উদ্দেশ্য হচ্ছে কুর্দিস্তান এলাকা নিয়ে একটি পৃথক স্বাধীন ও সার্বভৌম রাষ্ট্র প্রতিষ্ঠা করা। কুর্দিস্তান বলতে তারা তুরস্কের দক্ষিণ-পূর্বাঞ্চল, ইরাকের উত্তর-পূর্বাঞ্চল, সিরিয়ার উত্তর-পূর্বাঞ্চল এবং ইরানের উত্তর-পশ্চিমাঞ্চলকে বুঝিয়ে থাকে। এই অঞ্চলগুলোতে কুর্দিশ জনগণ সংখ্যাগরিষ্ঠ।